text:
Tugaya, Lanao del Sur
Ti Tugaya ket maysa a maika-5 a klase nga ili iti probinsia ti Lanao del Sur iti Filipinas.
Dagiti baranggay[urnosen | urnosen ti taudan]
Ti Tugaya ket nabingbingay a politikal kadagiti 23 a barbaranggay.[2]
- Bagoaingud
- Bubong
- Buadi Alawang
- Buadi Dico
- Campong Talao
- Cayagan
- Dandanun
- Dilimbayan
- Gurain
- Poblacion (Ingud)
- Lumbac
- Maidan
- Mapantao
- Pagalamatan
- Pandiaranao
- Pindolonan I
- Pindolonan II
- Putad
- Raya
- Sugod I
- Sugod Mawatan
- Sumbaga Rogong
- Tangcal
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Lanao del Sur". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 26 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Lanao del Sur". Datos ti Populasion ti Ili. Dibision ti Panagsukisok ti LWUA. Naala idi 21 Oktubre 2014.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


c: text/html

text:
TAGUDIN, Ilocos Sur – Rinibribu a marunggay ti inmula dagiti agindeg ditoy idi Hulio 25, aldaw a panagkasangay ni Mayor Roque Verzosa.
Segun iti mayor, manamnama a makaimulada iti 200,000 a marunggay ita a tawen a kanayonan ti 300,000 a naimulada idi napan a tawen idinto nga innayonna a puntiriada ti makaimula iti maysa a milion a marunggay agingga iti 2013.
Naisayangkat pay iti daytoy nga aldaw ti blood letting no sadino a puntiria ti rural health unit ditoy ti makakolekta iti 100 a bags ti dara a donasion dagiti agindeg ditoy.
Nainagunaran pay ti Tagudin Disaster Operation Center ken ti pannakaselebrar ti maikadua a tawenen nga operasion ti Tagudin Yellow Market.#

robotstxt: allowed

filter: keep


text:
CANDON CITY – Gapu ta awan ti pagbayadda iti nainomda iti maysa a bar sadiay Barangay Paras, ditoy siudad idi rabii ti Pebrero 4, paltog ti kayat dagiti dua a nagpabigbig a kameng ti militar a pagbayad iti nainomda.
Resulta: intimbre ida ti menedier iti polis ket nagresponde dagitoy a puon ti nakatiliwan dagiti dua a suspek.
Segun iti report manipud iti polis ditoy siudad, tiniliwda da Teddy Morales y Peduche, 48, naasawaan, ken residente iti Barangay Amguid, ditoy siudad, ken ni Gerry Ballocanag y Ramos, 41, naasawaan, ken residente iti Barangay Nagsingcaoan, Galimuyod, Ilocos Sur kalpasan a nagreklamo ti manedier ti Apple Disco Bar a naginoman dagiti dua agsipud ta paltog ti pagbayad dagitoy iti nainomda.
Segun iti polis, kayat nga ibati ni Morales ti paltogna a Super 38 Llama pistol nga addaan iti magasin a nagkarga iti 9 a bala a kas collateral gapu ta dida mabayadan dagiti nainomda.
Nagpabigbig ni Morales a maysa a kameng ti military ket impakitana ti identification cardna ken ti mission order nga inyisio ti 73rd Military Intelligence Company, 7th Infantry (Kaugnay) Division, Phillipne Army based at Camp President Elpidio R Quirino, Bulag, Bantay, Ilocos Sur.
Nagpabigbig met ni Ballocanag a kameng ti intelligence ket impakitana ti IDna a kas confidential agent ken mission order ken mission order a naggapu met laeng iti nasao a unit ti PA.
Ngem nagpason dagiti ID ken mission order a nayisio kadagiti dua.
Nakakumpiska pay dagiti polis manipud ken ni Ballocanag iti maysa nga Ithaca M1911 Cal. 45 pistol nga addaan iti magasin a nagkarga iti pito a bala.
Naipan dagiti suspek iti police station agraman dagiti nakumpiska a paltogda para iti umisu a disposision.#


text:
Filipinas, Myanmar, nagtulag para iti agrikultura
Agtinnulongen ti Filipinas ken Myanmar a mangpapigsa iti sektor ti agrikultura ti tunggal pagilian, nangruna iti panagpaadu ti makalapan nga ikan.
Iti katulagan a napirmaan itay nabiit, indiaya ti Filipinas ti panagtinnulong iti tay-ak ti panagkalap ken ti pannakabangon dagiti pasilidad iti panagproseso iti Myanmar. Malaksid kadagitoy, indiaya ti Filipinas iti Myanmar ti itutulongna iti panagpaadu iti apit a balatong ken panagyeksport iti piek, karne, produkto manipud iti karne, ken lasona ken bawang.
Maibatay iti katulagan, maisayangkat dagiti mapagtinnulongan nga aktibidad iti dua a tawen.
Iti biang ti Myanmar, inkarina met ti itutulongna iti tay-ak ti panagproseso iti taraon, panagpaadu iti pasayan, bin-i, nuang ken pagpastoran ken dagiti makina a para iti agrikultura.
Am-ammo ti Myanmar nga agrikultural a pagilian, ken maibilang ti sektorna iti agrikultura a kas duri ti ekonomiana.


text:
STO. DOMINGO, Ilocos Sur – Maysa a balo ti binugbog ti maysa a lalaki gapu iti panangkiddawna kadakuada nga ibabbabada ti bosesda bayat ti panagiinumda.
Nagpulong iti polis ni Yolanda Natividad, 50, balo, residente iti Pussuac ditoy a kinabil ti maysa a Johnny Cambongen gapu iti panangkiddawna iti naud-udi ken dagiti kakaduana nga ibasbassitda ti bosesda ta naarimbangawda iti panagpapatangda bayat ti panagiinumda idinto a tumengngan ti rabii.
Mapapati a nagpungtot ti suspetsa ket kinugtaran ken kinabilna ti baket.
Naiballakad iti baket ti panagpadoktorna no panggepna ti agdarum maikontra iti suspetsa.#


text:
Friday, January 5, 2018
RIZAL DAY 2017, NASELEBRARAN
Cabugao, Ilocos Sur – Naselebraran ti panagpiesta ti Barangay Rizal, Cabugao, Ilocos Sur idi Disiembre 29-30, 2017 a panglagip ti kinatan-ok ti Nailian a Bannuar, Dr. Jose Paciano Rizal a nakaipanaganan ti nadakamat a Barangay iti Poblasion.
Iti kabigatan ti Disiembre 29, 2017, naaramid ti Film Viewing “Jose Rizal’s Life” iti Barangay Hall; Quiz Bee, Rizal’s Life iti Barangay Hall met laeng a naaramid. Kamalman daytoy a petsa ket naaramid ti “Zumba Party” iti Cabugao Cultural and Sports Complex.
Iti Disiembre 30, 2017, naangay ti Flag Raising Ceremony nga inatendaran dagiti Opisiales ti Barangay Rizal nga indauluan ni Brgy. Captain Thaddeus “Teddy” U. Soller; dagiti Opisiales ti Asosasion iti las-ud ti barangay ken dagiti lumugar iti barangay a nakipiesta. Naisaruno ti Floral Offering iti sakaanan ti Monumento ni Dr. Jose P. Rizal babaen iti sibubukel a kameng ti Konseho ti Barangay Rizal.
Naaramid dagiti Parlor Games a nagpartisiparan dagiti Senior Citizens; agkabannuag; ub-ubbing a nangabakanda kadagiti naruay a papremio.
Nakikaysa iti panagselebrar ni Mayor Josh Edward S. Cobangbang. Kinablaawanna dagiti Opisiales ken lumugar iti Barangay Rizal iti naragsak a panagpiesta ti barangay-da.
Naangay ti Thanksgiving Mass iti kamalmanna iti sango ti Barangay Hall iti Barangay Rizal ket inatendaran dagiti lumugar. Naisaganad ti Supper ket nalak-am dagiti naisagana a pagtaraon babaen kadagiti nagatendar kalpasan ti Misa.
Naisaganad ti Programa iti arubayan ti Barangay Hall. # (Web In-Action)
Iti kabigatan ti Disiembre 29, 2017, naaramid ti Film Viewing “Jose Rizal’s Life” iti Barangay Hall; Quiz Bee, Rizal’s Life iti Barangay Hall met laeng a naaramid. Kamalman daytoy a petsa ket naaramid ti “Zumba Party” iti Cabugao Cultural and Sports Complex.
Iti Disiembre 30, 2017, naangay ti Flag Raising Ceremony nga inatendaran dagiti Opisiales ti Barangay Rizal nga indauluan ni Brgy. Captain Thaddeus “Teddy” U. Soller; dagiti Opisiales ti Asosasion iti las-ud ti barangay ken dagiti lumugar iti barangay a nakipiesta. Naisaruno ti Floral Offering iti sakaanan ti Monumento ni Dr. Jose P. Rizal babaen iti sibubukel a kameng ti Konseho ti Barangay Rizal.
Naaramid dagiti Parlor Games a nagpartisiparan dagiti Senior Citizens; agkabannuag; ub-ubbing a nangabakanda kadagiti naruay a papremio.
Nakikaysa iti panagselebrar ni Mayor Josh Edward S. Cobangbang. Kinablaawanna dagiti Opisiales ken lumugar iti Barangay Rizal iti naragsak a panagpiesta ti barangay-da.
Naangay ti Thanksgiving Mass iti kamalmanna iti sango ti Barangay Hall iti Barangay Rizal ket inatendaran dagiti lumugar. Naisaganad ti Supper ket nalak-am dagiti naisagana a pagtaraon babaen kadagiti nagatendar kalpasan ti Misa.
Naisaganad ti Programa iti arubayan ti Barangay Hall. # (Web In-Action)
Posted by Bayan ng Cabugao, Ilocos Sur at 2:55 PM
Subscribe to: Post Comments (Atom)


text:
Russell Crowe
Ni Russell Ira Crowe (naiyanak idi 7 Abril 1964) ket maysa nga aktor, produser ti pelikula ken musikero. Uray no isuna ket umili iti Baro a Selanada, isu ket kaaduan a nagtataeng idiay Australia ken bukod a mangikamemng a kas Australiano.[1] Isu ket nagbalin a popular para iti papelna a kas ti Romano a Heneral a ni Maximus Decimus Meridius iti historikal nga epiko a pelikula idi 2000 iti Gladiator, nga inturong babaen ni Ridley Scott, ken isu daytoy ti nangabakanna iti Kalaingan nga Aktor.
Dagiti nagibasaran[urnosen | urnosen ti taudan]
- ^ Roach, Vicki (26 Hunio 2013). "Oscar-winner Russell Crowe denied Australian citizenship". Courier Mail. Naala idi 26 Hunio 2013.
Dagiti akinruar a silpo[urnosen | urnosen ti taudan]
Midia a mainaig kenni Russell Crowe iti Wikimedia Commons
- Russell Crowe iti Twitter
- Russell Crowe iti Internet Movie Database
- Russell Crowe iti Box Office Mojo
- * Russell Crowe: American Gangster video interview iti Wayback Machine (naiyarkibo 1 May 2008) iti stv.tv, Nobiembre 2007


text:
Richard Dreyfuss
Ni Richard Stephen Dreyfuss (/ˈdraɪfəs/; né Dreyfus;[1] naiyanak idi Oktubre 29, 1947) ket maysa nga Amerikano nga aktor a kaaduan nga ammo para iti panagbidana iti American Graffiti, Jaws, Close Encounters of the Third Kind, Down and Out in Beverly Hills, The Goodbye Girl, ken Mr. Holland's Opus
Nangabak ni Dreyfuss iti Kalaingan nga Aktor idi 1977 para iti The Goodbye Girl (1977), ken nainominado idi 1995 para iti Mr. Holland's Opus.
Dagiti nagibasaran[urnosen | urnosen ti taudan]
- ^ Usborne, David (2009-01-31). "Richard Dreyfuss: Out of the wreckage". Londres: The Independent. Naala idi 2009-01-31.
Dagiti akinruar a silpo[urnosen | urnosen ti taudan]
Midia a mainaig kenni Richard Dreyfuss iti Wikimedia Commons


text:
BUMABANTO ngata iti dakkel a kantidad ti presio dagiti mailaklako a bagas kadagiti tiendaan kalpasan nga inyetnag ni Presidente Rodrigo Duterte ti direktiba maipapan iti “unimpended rice importation” wenno nawaya a panagangkat manipud kadagiti sabali a pagilian? Inrakurak ti Presidential Spokesman nga inyetnag ti Presidente ti nawaya nga importasion ti bagas tapno umadu ti supply […]
Tag Archives | #inflation
Agtultuloy nga ingingina dagiti produkto petroleo
URAY no saan a maibilang a kapategan a kasapulan tapno agbiag ti tao ti gasolina, krudo ken dadduma pay a produkto petroleo, ngem nagbalinen dagitoy a kasingin ti inaldaw a panagbiag a no awanda nga usaren dagiti makina ket parigatenna ti kasasaad dagiti tattao iti intero a lubong. Narigat a panunoten ti pagbanagan ti biag […]
Share:
Presio dagiti prime commodities ken kinatalged dagiti mailaklako a nateng, natratar iti Consumer Welfare forum
VIGAN CITY – Pannakakontrol ti presio dagiti prime commodities wenno kangrunaan a produkto kabayatan ti pannakaideklarar ti Ilocos Sur nga “under the state of calamity;” pannakapasingked ti kinatalged dagiti mailaklako a nateng a mapaspasuyotan kadagiti kemikal a pestisidio; ken dadduma a pakaseknan dagiti consumers ti kangrunaan a natratar kabayatan ti naangay a Dap-ayan Ilocos Sur […]
Share:
Presio dagiti nateng, ngimmina; presio dagiti produkto, bantayan ti DTI
VIGAN CITY – Ngimmato a namimpinsan ti presio dagiti nagduduma a nateng a mailaklako iti daytoy a siudad ken kadagiti nagduduma a public market iti Ilocos Sur gapu kadagiti adu a nadadael a mula a nateng iti probinsia kabayatan ti iduduprak ni Bagyo Ompong. Sakbay pay ti idadateng ni Bagyo Ompong idi Setiembre 15, 2018, […]
Share:
Epekto ti nangato nga inflation rate iti biag dagiti Pilipino
AGSAGSAGABA ita dagiti Pilipino nangruna dagiti napanglaw iti nakaro a kinarigat ti panagbiag a ginubuay ti ingangato ti presio dagiti kangrunaan a produkto a kasapulan iti inaldaw gapu iti nangato nga inflation rate wenno panagsuek ti balor ti piso kasukat ti United States Dollar a kangrunaan a maus-usar iti World Market. Iti las-ud ti agarup […]
Share:
SINURSURAN: Naimbag ta ngumina dagiti magatgatang!
NAPABULLADKA kadayta paulotayo? Linidlidmo pay dagiti matam ta amangan no biddut laeng ti umuna a basam? Ngem isu latta nga isu? Ita, mangrugin a ngumato ti presion ti daram? Bumangonen ti guram kaniak. Ket ilunodnak pay ketdin! Maawatanka iti dayta. Agasem met ngamin dayta kasla kaykayatak payen ti panagngato itan dagiti presio ti magatgatang. ‘Yanna […]


text:
Pabarusngi a Panagikur-it, 1
January 30, 2009 12 Comments
Daytoy sumaganad ket sungbatko ken Ka Nelson Daligcon sadiay forum ti DALIGCON JOURNAL. Ipegketko man ditoy barbareng matulonganda kami Appo ken igiyada kami iti isu a dalan, he he he, tapno saan kami nga agbayanggudaw.
Mayat man daytoy a nairuanganmo Ka Nelson.
Ngem, umuna unay tattaak laeng nga agkimaw iti kunkunam a literatura.
Pespespesennak pay la idi ti Dr. Agcaoili ken saan pay idi a doktorado, kunana: ‘nimalka, agsuratka iti bukodmo a dila, sa’n ket nga idta Inglis!’
Buybuyaek idi nga ikur-kur-itna daydi daniwna a “buniaganka iti nagan ti asin”
Ket kalpasan a naikur-itna, naikur-itko met ti daniw a napauloan ti “Daradara a Daniw” Daytoy ti umuna nga Ilokano a daniwko. Tawen 1992. Ngem saanko a pinadas nga inpaipablaak ngamin ket insagutko kenkuana daydi a daniw.
Sipud idi, pinilitko ti bagik nga agsurat ti Ilokano ngem awan man laeng ti gagemko a paipablaak. Mabutengak kunak man laengen gapu idta kunam a mapirsa-pirsay. ‘ta ngamin inmatendarak met ti maysa a literary workshop ket anian nga asik kadaydi padak met nga agsursuro piman.
Inbulosko ti bagik ketdi a nagobra ket naliwayak daytoy panagikur-it. Numanpay adda latta awitko a notebook a pagikur-itak iti tila addadtan. Idi met nakaipakonekak ti internetko, ket padasek man met daytoy blog kunak ket pinadasko nga inpan dagiti kunaek nga maawat a kinur-itko. Adu dagiti naikur-itko ngem ammok nga agbalin met a mitsa ti biagko, he he he, ken siempre ti kinataok.
Narigat a dupiren dayta Bannawag ta isu ngarud ti nagbalin a standard ti panagsurat ni Ilokano. Kitam dagiti banatda kadata dita forum. Ngem, isu a kunak a Deviant Writing ta padasentayo man met ti pabarusngi a panagikur-it. Agbayanggudaw tayo kunak man laengen.
Ket ngarud, gaputa deviant saan ngarud a sumurot iti norms, ti naawaten a wagas (accepted manners/ways of writing). Namnamaek nga adu ti madalapus, pumalapal, manglais ken mangimameg. Ngem, ala, adda latta met estiteka ti risiris. Kas koma dayta daniwmo a ‘Manila’ sinubam laeng a kunam ti atiddog unay a daniw ni Almario(?), ngarud, pabarusngi ket adu ti madi nga umawat.
Urayem ta plansaek laeng daytay maysa a naikur-itko. Sarita nga adda patalastasna, kasla man TV. No mayat sadiay TV, madi ditoy. Uray siasiano ti agdepdeppa, he he he ;D.
Pagkaduaanta man ketdi a bukelen ti maysa a sarita a kasla telenovela, agsukat sukat ti maiparang, kasla daytay nobela a “Hulagpos”. Maymaysa nga oras ngem adu nga eksena iti sabsabali a luglugar.
Maysa pay a konsepto: sarita nga awan ti tema, paripirip, istruktura ken dadduma pay. Kasano? Ala, ket, idokumentom lattan a dagiti saritaan sadiay sari-sari store, tsimis, sarita dagiti nabartek, samonto isarita a kasla isarsaritam idta gayyemmo. Mabalin ngata nga umarngi ken daytay “Waiting for Godot“?
Apay madi aya ti co-authored a sarita? Ala man, adda ayan nakaaramid kadagiti mannurat nga ilokano? Salaysay, mamatiak, ngem no sarita ken nobela, daytan ti diak ammo.
Maysa pay Ka Nelson, daytay ngay sarita nga awan ti bidana? Adda ngem, effaced hero a kas daytay bida sadiay “Demons” ni Dostoevsky.
Kitaek no di agrali dagiti sumursurot ti Canon Law.
Sadiay met Bannawag, kababain met ti agipatulod ti ababa unay a sarita, he he he ğ
Mangikabilka man ketdi ti parte a pakaikabilan ti shorties, daytay pang-anthology, ta kitaen tayonto man no adda met mailibro tayo a DEVIANT WRITINGS, ken daytay narrative non-fiction pay gayam.
Ala, agduduma metten aya. Ituloytayonto manen ti agpapatang…


text:
Uray gaburanka iti lua awanen mangipangag
Ta adda ngata pay konsensia dagiti antukab?
Daniw ni Cristina T. Laxamana
Sta. Rita, Agoo, La Union
Uray gaburanka iti lua awanen mangipangag
Ta adda ngata pay konsensia dagiti antukab?
Nabilbileg gayam itan ti pirak
Mabusalan ti ngiwat adut’ agbalin a bulag!
Ta asinot agtagikua kadagiti trawl ken buliboli?
Da apo doktor, abogado ken uray ni gobernador!
Uray dagiti babassit a mangngalap
Bayyating ken dinamitan ‘ti inda metten ibarsak!
Inyikkisko payen sagsagabaem a sugat
Ngem tulengda, didak man la impangag.
Ta uray ipustak ngatan kakaisuna a biag
Dikan masalluadan a puon anges masakbayak.
Isu nga aramidemon: gaburam ti aplaya
Tapno agkintayegda itdem a didigra?


text:
Wednesday, February 27, 2013
MASSAGE THERAPHY TRAINEES, NAREGGETDA NGA AGSURSURO
Cabugao, Ilocos Sur – Iti pannaki-amad ti Web In-Action iti Pebrero 27, 2013, imbatad ni Trainor Diane Zamora a naregta dagiti Trainees ti Massage Theraphy ta agadalda manen iti sabali a kurso iti Beauty Care (Manicure & Pedicure) iti Municipal Conference Hall, Cabugao, Ilocos Sur.
Sakbayna, binisita ni Mayor Edgardo “Ediboy” S. Cobangbang, Jr. dagiti Trainees idiay Senior Citizen’s Center a nagsanayanda iti Massage Theraphy ket dinayaw ni Mayor Ediboy ti kinapasnek dagiti Trainees a nagsanay.
Bisbisitaen met ida ni MSWD Officer Lydia S. Gazmen a kaduana ti Staff ti MSWDO a mangtartarabay kadagiti Trainors ken Trainees.
Agpaut iti 20 nga aldaw ti panag-training ket maikkanda ti Sertipiko nga aggapu iti TESDA, ti Ahensia a katinnulong ti DSWD ken LGU a mangipatpatungpal kadaytoy a panagsanay kadagiti interesado a partisipantes. # (Web In-Action)
Sakbayna, binisita ni Mayor Edgardo “Ediboy” S. Cobangbang, Jr. dagiti Trainees idiay Senior Citizen’s Center a nagsanayanda iti Massage Theraphy ket dinayaw ni Mayor Ediboy ti kinapasnek dagiti Trainees a nagsanay.
Bisbisitaen met ida ni MSWD Officer Lydia S. Gazmen a kaduana ti Staff ti MSWDO a mangtartarabay kadagiti Trainors ken Trainees.
Agpaut iti 20 nga aldaw ti panag-training ket maikkanda ti Sertipiko nga aggapu iti TESDA, ti Ahensia a katinnulong ti DSWD ken LGU a mangipatpatungpal kadaytoy a panagsanay kadagiti interesado a partisipantes. # (Web In-Action)
Posted by Bayan ng Cabugao, Ilocos Sur at 2:32 PM
Subscribe to: Post Comments (Atom)


text:
Ni Imelda Castro Rivero, PIA 1, Region 1
VIGAN CITY – Naaprobaran ti Constitution and By–Laws (CBL) ti Ilocos Sur Association of Government Information Officers (ISAGIO) kabayatan ti maysa a taripnong nga insayangkat ti Philippine Information Agency (PIA) ditoy itay nabiit.
Segun ken ni Leoncio Balbin Jr., presidente ti ISAGIO, addaan ti grupo iti maymaysa a panggep a mangipakaammo kadagiti impormasion a makatulong a mangpadur-as iti panagbiag dagiti umili iti probinsia.
Innayonna a babaen iti ISAGIO, mapapigsa ti responsable a pannakaiwaragawag iti publiko kadagiti programa, proyekto ken serbisio manipud iti lokal ken iti nasional nga ahensia ti gobierno.
Immuna ngem daytoy, naangay iti Provincial Capitol idi Agosto 18 babaen ti initiatibo ti Philippine Information Agency, Ilocos Sur Information Center ti panagtataripnong dagiti information officers wenno empleado ti gobierno a responsible iti pannakaiwaragawag dagiti programa, proyekto ken serbisio ti lokal ken nasional a gobierno tapno mapapigsa ti panagkikinnammayet dagiti adda iti lokal ken nasional a gobierno ket agtitinnulongda a mangiya-sideg kadagiti agindeg dagiti programa, proyekto ken serbisioda.
Kinuna ni Direktor Role a babaen kadaytoy kaunaan a panagtitipon dagiti information officers ti probinsia, mapapigsa ti grupoda, ket daytoy ti mangitunda iti panagprogreso iti probinsia.
Kinuna ni Governor Ryan Singson nga agdur-as ti probinsia no agkikinnammayet dagiti adda iti lokal ken nasional a gobierno.
Kalpasan a naaprobaran ti CBL, kinuna ni Freddie G. Lazaro, agdama a Deputy Regional Director ti PIA- Region 1, a mairehistro ti ISAGIO iti Securities and Exchange Commission (SEC) tapno maaddaan ti legalidad ti grupo nga agisayangkat kadagiti programa a mangpadur-as iti sistema ken epektibo a pannakaiyallatiw ti impormasion.
Naorganisar ti ISAGIO idi 2004 babaen iti panangiyussuat ti PIA tapno agbalin a maysa nga institusion ti grupo dagiti IOs ti gobierno.#


text:
VIGAN CITY – “… Awatekto ket sungbatak,” kinuna ni Sangguniang Panlungsod secretary Jayson Avila mainaig iti maiwayat nga inbestigasion iti kontrobersia a pinarnuay ti pannakaipatulod iti opisina ti ehekutibo ti saan a naaprobaran a baro a revenue code.
Gapu iti daytoy, ngimmato unay ti computation ti baro a rate ti business taxes a puon ti nagreklamuan dagiti negosiante nga immuna a nagbayad iti buisda.
Kinuna ni Avila a “diak inamin a biddutko wenno kamalik… daydiay ngamin nai-forward iti office of the city mayor, isu talaga ti proposed (taxes)” idinto nga inyunay-unayna nga “awan ti bilegko nga aggaraw, agsukat iti maaprobaran iti city council ta sekretarioak laeng”.
Segun ken ni Avila, iti babaen ti nasao a singasing, agpangato ti taxes, fees ken charges iti 50%.
Inlawlawag ni Avila a babaen ti Local Government Code, adda graduated taxes ti munisipio ngem adda met probisionna a no siudad, mabalin a ngumato iti minimum a 50% agingga iti kangatuan a 75%.
“Naiproposed daydiay fees and taxes… nagpangato ta daydiay met ti talaga a kolektaen koma ti siudad,” kinunana.
Ngem segun ken ni Avila, iti katengngaan ti public hearing iti revenue code, napigsa ti oposision dagiti pasdek negosio ta dida kayat a ngumato ti taxes.
“Trinatarda as it is, ngem gapu ta saan a kayat ti business nga agpangato (ti taxes), isu nga as it is.”
“Awan ti binalbaliwak, as proposed iti first reading, daydiayen ti nakasalpak (iti computer),” kinuna ti sekretario.
Kinuna ni Avila a para iti third reading, naikabilen ti revenue code iti laptop dagiti konsehal para iti panangrebioda.
Kinuna pay a naipapirma ti revenue code para iti pannakarebiona kadagiti konsehal, sa ni Vice Mayor Ranches, sa naitransmit iti opisina ti mayor para iti panangrebioda met.”
Dinakamat ni Avila nga adda idi kuestion no apay a nangato unay ti graduated tax idi naipatuloden ti revenue code iti opisina ti mayor.
Nupay kasta, dina imbaga no naikkan iti atension ti nasao a kuestion.
Kinuna ni Avila a “rigatna ngamin ket naipatungpal diay gross income(na) ti maysa a negosiante, naipatungpal metten ti baro a revenue code ket nagepekto laeng (daytoy) iti Enero.”
Inlawlawag ni Avila a gapu ta itay laeng Enero ti panagepekto ti revenue code, maipakat koma ti graduated tax inton 2008.
Kinuna ni Avila a dina “dibdiben” no di ket agtrabaho latta uray adda pormal nga inbestigasion maikontra kenkuana.
“Ipakatko ti kalaingantayo, saan a dagita ti mangdadael iti serbisio,” nakunana.


text:
CAMP BGEN OSCAR M FLORENDO – Ti pabalay dagiti soldado ti prioridad a programa ti kabarbaro a regional director ti Region I.
Daytoy ti impatalged ni dati a Northern Police District Police Chief Supt. Leopoldo Bataoil kabayatan ti simple a turn-over ceremony a naangay ditoy itay nabiit.
Pormal a nagtugaw ni Bataoil a kabarbaro a regional director ti PNP Region I kas sukat ni Police Chief Supt. Alfredo de Vera Jr. a nagretiro idi Setiembre 20 iti daytoy a tawen.
Inallawat ni Bataoil ti pagrebbenganna manipud ken ni Deputy Regional Director for Administration Police Sr. Supt. Nicanor Casaclang a nagpaay a kas officer in charge iti regional command kalpasan ti panagretiro ni de Vera.
Natibo ni Bataoil iti Lingayen, Pangasinan. Sakbay a nadutokan iti kabarbaro a puestona, nagserbi kas provincial director ti Pangasinan idi 2001, nagserbi a PRO1 chief, naiyakar iti Quezon City Police District kas deputy director sa nagpaay nga spokesperson iti tallo a kaudian a nagtakem a hepe ti PNP a pakaairamanan ni Gen. Arturo Lumibao.
Inyendorso dagiti politiko ken non-government organization iti rehion ni Bataoil maigapu iti napintas a rekord ti serbisiona.


text:
“Wen ngarud. Agurayka, iti laengen puesto ni Memong ti ditay naukag. Uray ta naladaw manen ti lokdit, pay man ta innak kitaen,” insungbat ni Milo .
Immuna a kinita ni Milo ti nagbabaetan ti nabunton a DV tapes a di pay naedit. Pagammuan nadlawna a bangking ti monitor ti computer. Inan-anatna a binagkat.
“Siripem man, Boni,” inyayabna.
“Adda nakasigpit ditoy par,” inkaut ni Boni ti imana.
“Naay, ‘sudaytan par’. Kitaem kadi ket ni gayam Memong ti makin-aramid. Isublim dita ta irantakto man a biroken kampay idi dita inton sumangpet ni de la Hayblad.”
Awan pay lima minutos idi sumangpet ni Memong. Kas iti sigud, napanna kan manen pinatsek-ap ni ikitna.
“Ania, addan dagitay pinukawmo sika, Milo ?” impasaksakna.
“Awan pay ngem addanton.”
“Ania ti kayatmo a sawen?”
“Iyur-urayka ngarud ta dita la puestomon ti diak nakita. Medio agtingtingig ta monitor ti computermo.”
“Ket di kitaem. Kasano koma a mapan dita?”
“Boni, bagkatemman ta kitaek.”
Dinagdagus ni Boni a binagkat ti computer.
“Ne! adda ditoy. Kasano ngata a napan ditoy?” mangigis ti isem ni Milo a nangitag-ay iti card reader. Nakasubo ditoy ti memory stick.
“Ay! adda? Awan met idi kitaek, he! he!” mapilpilit ti isem ni Memong.
“Itextko a sigud ken ni sir.”
“Saanen ibagakto kanianan,” inyatipa ni Memong.
“La, sige ngarud.” kinuna met ni Milo. Nagtarusen iti lamisaan ket inlimedna met laeng nga intext iti manager.
“Agyamanak ta addakayo amin ita ken pinatganyo ti awisko,” natanang ti boses ti manager iti dayta a sardam. Inawisna amin nga agpapaay iti estasion.
“Masdaawkami ngarud, sir. Mabayag pay met ti bertdeym. Wenno nangabakka iti hueteng?” inyangaw ni Borgy.
“Saan ngem kayatkayo a makita sakbay a pumanawak.”
“Apay, sir, papanam?”
“La, itagaymo man pay, Mang Ped, ta sakayto sungbatan,” inyawat ti manager ti baso iti lumakayen a technician a mangrugin a maulaw iti tres cepas a sangsanguenda.
“Kakadua, ammoyo met a nabayagen nga iyur-urayko ti pannakaaprobar ti petisionko nga agnaeden sadiay Amerika. Ita ta naaprobaranen, nupay nasakit ti nakemko a mangpanaw kadakayo, masapul nga agresaynakon iti trabahok,” palawag ti manager.
“Asino nga’d ti mangsukat kenka, lakay?” narabuy ti isem ni Memong. Namnamaenna ngata nga isu ti sumukat iti puesto ti manager.
“Irekomendakanto, Memong, a mangsukat kaniak. Ngem saan a garantia dayta ta ti head office ti makaammo a mangdesision,” insungbat ti manager ket nagsubli ti namisuot a rupa ni Memong.
“Didakanto malipatan, sir. Dikanto koma mangliplipat,” dinakulap ni Milo ti manedier.
“Sapay koma ta kas met la kadakayo ti kinasingpet ken kinaanus ti sumukat kadakayo,” kinuna met ni Mikiong.
“Dakkel la ket a kawami, sir, no tay namisugsog ken managbugkaw ti isukatda a manager.”
“Wen, daytay kas manager ken pagayamyo ti kitaek,” kinuna ti manedier. “Kapatangko ti head office nga umaydanto alaen ti kaririknayo sakbay a mangipuestoda iti kasukatko.”
Apaman a nag-OIC manager ni Memong, nagbalin a nasingpet ken simmayaat ti pannakilangenna. Ngem nadlaw dagiti kakaduana nga agpapa-good shot tapno maalana ti riknada ket dida supiaten ti panagbalinna a manedier. Agsursuroken ti it-itedna a plete ti news team a rummuar. Inaldaw payen nga agpamerienda. Kaslan naamo a pusa ti timekna a maparaipusan iti “manong” wenno “ading”.
Nalpas metten ti tulag dagiti empleado. Daytoyen ti gundawayda. Saanda la ketdi a kayat nga agnanayon ti panagkonsumisionda no ni Memong ti agbalin a manager.
Makalawas kalpasanna, simmangpet ti imbaon ti main office.
“Rekomendado ng dati ninyong manager si Mr. Memorito Putingtae para pumalit sa pwesto niya. Sino si Mr. Putingtae?” impalawlaw daytoy ti panagkitana kadagiti kasangsangona.
“Ako, sir,” dagus a timmakder ni Memong.
“So ano ang masasabi ninyo, mga kasama?”
“Hayaan sana nating ang mga tao rito ang mag-decide, sir, para makuha ang saloobin nila,” kinuna ni Mikiong.
“Anong gagawin natin?”
“Isusulat namin sa papel kung sino ang gusto naming maging manager.”
“Saanen. Itayag latta ti iman,” insampitaw ni Memong. “Awan batillogna ti mangilimed pay laeng iti ibutosna.”
“Okey, nakuha ko na. Pero sino pa ba ang isa nating pagpipilian?” inamad ti naggapu iti main office.
“Si Mang Ped, sir,” insungbat ni Milo .
“Itaas ang kamay ng mga boto kay Memong.”
Dagus nga intayag tay kadikitna nga inhiniero ti imana. Ngem uray doble-doblien ti taga-main office a kitaen, talaga a maymaysa nga ima ti nakitana.
“Ang mga boto naman kay Mang Ped.”
Saan la nga inngato dagiti empleado ti imada. Indir-ida pay ti nagan ti lakay.
“Mang Ped! Mang Ped! Mang Ped!”
“Bweno, ganyan talaga ang pulitika. Pinipili ng matatalino ang alam nilang makakatulong sa bansa este opisina pala. Congratulations, Mang Ped. Isasama na kita sa Manila para maayos na natin ang papel mo,” kinuna ti taga-main office apaman a nagsardeng ti dir-i.
Panay ti lamano dagiti empleado iti imbutosda a baro a manager. Kasla met maad-adasan ti pigsa ni Memong. Umanges-anges a kasla bulonnan ti maatake. Ngem awanen ti mangikaskaso kenkuana ta makumikomen dagiti kakaduana a mangkabkablaaw ken ni Mang Ped. Di metten makakuti iti nagtugawanna tay kadikitna nga inhiniero.
(Gibusna)


text:
CERVANTES, Ilocos Sur – Dua a lalaki ti napilaan iti kaso a panaglabsing iti RA 533 wenno Anti Cattle Rustling Law babaen iti inquest proceedings iti provincial state prosecutor’s office, Candon City itay Septiembre 7, 2014.
Sakbayna, nangisayangkat dagiti polis-Cervantes iti dragnet operation iti Cervantes-Quirino Raoad, partikular iti Barangay Concepcion, Cervantes idi agarup 10:00 ti rabii ti Septiembre 5 kalpasan a nakaawatda iti mensahe manipud iti polis-Quirino nga adda maysa a Delica van a nagkarga iti mapapati a natakaw a baka nga agturong iti Cervantes.
Idi agarup 10:00 ti rabii ti nadakamat nga aldaw, simmungad ti van a nagluganan da Romando Vilog y Inamag, 35, naasawaan, residente iti Barangay Namitmit, Quirino, Ilocos Sur, ken ni Valentin Ramirez y Antonio, 50, naasawaan, ken residente iti Barangay Rosario, Cervantes, Ilocos Sur ket dagus a pinasardeng dagiti polis para iti pannakasukimat ti kargana.
Dua a dadakkel a baka ti nasukalanda a karga ti van.
Inaresto dagiti polis dagiti suspek idi awan ti naiparangda a dokumento iti panagtagikuada kadagiti baka, kasta met iti pannakaibiahe dagiti animal.
Naipan dagiti suspek, agraman ti luganda iti police station para iti naing-inget pay a pannakaimbestigada.
Iti pannakaisurat daytoy, di pay ammo no asino ti pudpudno nga akinkukua kadagiti natakaw a baka.#


text:
VIGAN CITY – Uppat a lalaki a pakaibilangan ti tallo a menor de edad a naireklamo iti panagkikil ti nanabtuog iti entrapment operation nga inwayat ti kapolisan ditoy idi malem ti Mayo 26.
Tiniliw dagiti polis babaen ti entrapment operation da Reynalin Obrero Calub, 25, awanan asawa; Belinda Espiritu Obrero, 15, grade 11; Leynard Obrero Calub, 15, grade 10; ken Abel Espiritu Obrero, 15, residenteda amin iti Barangay Ayusan Norte, Vigan City.
Narekobre iti ikut ni Leynard Obrero Calub ti Iphone 6 nga immun-una nga inreport ti akinkukua a ni Justine Quitoriano, 20, awanan asawa ken residente iti Brgy. Callaguip, Caoayan, Ilocos Sur a natakaw iti compartment ti motorsiklona a Yamaha Mio Sporty idi agarup tengnga ti aldaw ti Mayo 26 sadiay Plaza Maestro, Barangay 1, Vigan City.
Narekobre pay ti sim card ti natakaw nga Iphone 6 iti LG cellular phone ni Reynalin Obrero Calub.
Segun iti polis, adda pay laeng a nakarekord iti sim card dagiti messages mainaig iti transaksion ti panagkikil nga inwayat dagiti suspek ken ni Justine.
Immun-una ngem daytoy, inreport ni Quitoriano a natakaw ti agbalor iti P25,000.00 a selponna nga Iphone 6 a naikabil iti compartment ti Yamaha Mio Sporty a motorsiklona nga imparkingna iti Plaza Maestro, Barangay 1, ditoy siudad idi agarup 12:00 ti malem ti Mayo 26.
Ngem idi agarup alas 4:00 iti dayta met la a malem, kinuna ni Quitoriano a nakaawat ti gayyemna a ni Marie Paet Posadas iti text message a naaramat ti sim card ti natakaw a selponna ket dinawatan ti nagtext iti P7,000.00 kas sukat ti selponna.
Nagpatulong ni Quitoriano iti polis ti Vigan ket nangiwayat dagitoy iti entrapment operation iti kalsada iti Mira Hills, Barangay VII a naitulag a pagsasarakan para iti panagiinnallawat iti kuarta ken selpon.
Inaresto dagiti polis dagiti suspek kalpasan a narekobre iti ikut ni Leynard ti Iphone 6 ken ti sim card iti selpon ni Reynalin.
Iti pannakaisurat daytoy, nakakustodia ni Reynalin idinto a naipaima dagiti menor de edad iti Vigan City Social Welfare and Development. (Tawid News)


text:
Calabria
Ti Calabria (panangibalikas [kaˈlaːbrja]; kadagiti Calabriano a dialekto: Calabbria wenno Calavria, iti kinaugma ket naamammoan a kas ti Bruttium wenno -dati- a kas tiItalia, ket maysa a rehion isiay akin-abagatan nga Italia, nga abagatan ti Napoles, a mabirukan idiay "ramay ti saka" ti Italiano a Peninsula. Ti kapitolio a siudad ti Calabria ket ti Catanzaro. Ti kaaduan ti populasion a siudad ti Calabria ket ti Reggio, ken daytoy pay ti tugaw ti konseho ti gobierno ti Calabria.
Daytoy key nabeddengan iti amianan babaen ti rehion ti Basilicata, iti abagatan a laud babaen ti rehion ti Sicilia, iti laud babaen ti Baybaya Tirreno, ken iti daya babaen ti Baybay Honiko. Ti rehion ket sakupenna ti 15,080 km2 (5,822 sq mi) ken addaan iti populasion iti sumurok a 2 a riwriw. Ti demonimo ti Calabria iti Ingles ket ti Calabrian (Italiano: calabrese). Kadagiti taga-ugma a paset ti panawen ti nagan a Calabria ket inus-usar idi ti akin-abagatan a peninsula ti Apulia a nakunkuna pay a kas ti mikod ti Italia.
Dagiti nagibasaran[urnosen | urnosen ti taudan]
- ^ http://epp.eurostat.ec.europa.eu/tgm/table.do?tab=table&init=1&language=en&pcode=tgs00003&plugin=1
- ^ EUROPA – Press Releases – Rehional a GDP ti tunggal maysa nga agtataeng idi 2008 GDP ti tunggal maysa nga agtataeng a sumakop manipud iti 28% aginggana ti EU27 a katimbengan idiay Severozapaden idiay Bulgaria aginggana ti 343% idiay kaunegan a Londres
Adu pay a mabasbasa[urnosen | urnosen ti taudan]
- Arlacchi, Pino, kenJonathan Steinberg. Mafia, Dagiti Agtaltalon ken Dagiti Nalatak nga Estado: Kagimongan iti Tinawtawid a Calabria (2009)
- Dal Lago, Enrico, ken Rick Halpern, eds. Ti Amerikano nga Abagatan ken ti Italiano a Mezzogiorno: Salaysay iti Komperatibo a Pakasaritaan (2002) ISBN 0-333-73971-X
- Dunston, Lara, kenm Terry Carter. Dagiti Agbanbaniaga ti Calabria (Dagiti Agbanbaniaga – Thomas Cook) (2009), pagsurotan a libro
- Moe, Nelson. Ti Pannakaimatangan manipud idiay Vesuvius: Italiano a Kultura ken ti Akin-abagatan a Saludsod (2002)
- Schneider, Jane. Akin-abagatan a Saludsod ti Italia': Orientalismo iti Maysa a Pagilian (1998)
Dagiti akinruar a silpo[urnosen | urnosen ti taudan]
Midia a mainaig iti Calabria iti Wikimedia Commons


text:
VIGAN CITY – Napilaan iti kaso a panaglabsing iti RA 9165 ti maysa a masuspetsa a drug pusher iti city prosecutor’s office ditoy siudad idi Mayo 4.
Idi agarup 8:45 ti agsapa ti nadakamat nga aldaw, sinukisok ti PAIDSOTG ken ti Vigan City police ti balay ni Espiridion Braganza y Quitoriano, 35, naasawaan, ken residente iti Barangay Cabaroan Daya, Vigan City ket nakakumpiskada iti dua nga elongated aluminum foils.
Imet dagiti polis ti Search Warrant No. 16 series of 2012 a pinirmaan ni Judge Francisco Ante, Jr., ti MTCC, Vigan City idi napanda nagsukisok iti balay ni Braganza.
Sinaksian dagiti barangay officials ti panagsukisok dagiti polis iti balay ken arubayan ti suspek.#


text:
BANTAY, Ilocos Sur – Gapu iti pannakasisirapna iti lawag ti masabatna a lugan di nakontrol ti maysa a welder ti manibela ti traysikelna ket naidungparna iti sangi ti rangtay.
Nadunor ti drayber a ni Jomar Salvador, 21, welder, taga-Calasiao, Pangasinan, agraman ti dua a naglugan iti traysikelna.
Naammuan iti inbestigasion nga agpalaud a direksion ti traysikel ket idi makaasideg iti rangtay iti Bulag East ditoy, nakasabat ti biktima iti lugan a napigsa ti silawna.
Mapapati a saan a nag-dim light ti lugan a nakasisirapan ti biktima ket dina nakontrol ti manibela a puon ti nakaidungparan ti lugan iti sangi ti rangtay.
Naitaray dagiti tallo a biktima iti Metro Vigan Cooperative Hospital para iti pannakataming dagiti sugatda.


text:
STA. LUCIA, Ilocos Sur – Iti baet ti masansan a panagballaag dagiti polis, adda latta dagiti mabiktima iti panangallilaw, kas ti napasamak iti Barangay San Juan ditoy nga ili idi bigat ti Pebrero 16.
Nainaganan ti biktima a ni Teresa Habon y Chan, 53, naasawaan, negosiante, ken residente iti Barangay Conconig East, ditoy nga ili.
Kas maibatay iti report a dimmanon iti polis ditoy, idi agarup 8:00 ti nadakamat a petsa, bayat ti kaadda ni Habon iti Hadloc Rice Mill a kukua ken imatmatonanna, simrek ti maysa a babai ket imbagana a maysa a rice dealer sa nagsaludsod no mano ti agdama a presio ti tagilako a bagas ta adda 200 a sako ti bagas a kayatna nga ilako no agkaayatanda iti presio.
Kinuna ti babai a naikamada dagiti sinako a bagas iti barangay hall ti Catayagan, Sta. Lucia.
Naallukoy ni Habon a nangibaon iti drayberna ni Elpidio Chan y Fabro, 47, naasawaan, a mangkuyog iti babai tapno kitaenna no nasayaat ti klasena ti nasao a bagas a naikamada iti nadakamat a barangay hall.
Ngem idi makadanonda iti sango ti Sta. Lucia Municipal Hall, dimsaag ti suspek ket imbagana a kapatangna ti mayor sa dimmawat iti pauna a bayad ti bagasna.
Kalpasan a nangted ni Chan iti P100,000.00 kas partial payment, imbaga ti babai nga umunan iti Barangay Catayagan para iti pannakabunag dagiti bagas.
Idi makadanon ni Chan iti barangay hall, naduktalanna nga awan dagiti sinaksako a bagas isu a dagus a nagsubli ngem dinan nasapulan pay ti suspek.
Agtultuloy ti inbestigasion mainaig iti nasao a panangallilaw. (Tawid News Team)


text:
PUGO, La Union – Tallo a lallaki ti inaresto ti Regional
Mobile Group kalpasan a nasalamaanda nga agbumbunag iti napukan a
kayo iti las-ud ti maysa a reforestation project ti gobierno ditoy
nga ili.
Naapput da Rufino Balting, residente ti Tuba, Benguet,
Sonny Bentres ken Reynaldo Alanggas, agpada a residente iti Barangay
Ambangonan ditoy nga agikarkarga kadagiti naririt a kayo iti maysa a
trak idi malem ti Disiembre 16 iti las-ud ti Dacanay Reforestation
Project a proyekto ti gobierno.
Kinumpiska ti Department of Environment and Natural
Resources (DENR) dagiti kayo a mapattapatta a nasurok a 1,320 board
feet nga agpateg iti P33,145.00.
Maisagsaganan
ti kaso a maikontra kadagiti suspetsa.#


text:
Jimmy Wales
Ni Jimmy Donal "Jimbo" Wales ( /ˈdoʊnəl ˈweɪlz/; naiyanak idi Agosto 7, 1966[3]) ket maysa nga Amerikano a Negosiante ti internet ken nalatak a naamammoan a kas ti kumaduaan a nagibangon ken nangiragragpat ti saan nga agganganansia nga ensiklopedia ti Wikipedia ken ti kompania ti Wikia.[4][5] Ni Wales ket naipasngay idi idiay Huntsville, Alabama, Estados Unidos, nga idiay ket nagadal idiay Randolph nga Eskuela, maysa nga preparatorio nga unibersidad a pagadalan, ken nakagun-od ti lesensatura ken maestrioa a degrado iti busbos.
Dagiti nagibasaran[urnosen | urnosen ti taudan]
- ^ Hough, Stephen (Marso 11, 2012). "Jimmy Wales: Wikipedia a daulo ti agbalbalakad Whitehall iti annuroten". The Daily Telegraph. Naala idi Mayo 30, 2012.
- ^ "Board of Directors". CiviliNation website. Naala idi Pebrero 19, 2011.
- ^
- Horovitz, David (Hulio 1, 2011). "Ti naemma Wikipedia a kinasirib ni Jimmy Wales". The Jerusalem Post. Naala idi Disiembre 12, 2011.
- ^ "Wikipedia: Dagiti 50 a pagsasao, dagiti 1/2 a riwriw nga artikulo". Wikimedia Foundation Press Release. Wikimedia Foundation. Abril 25, 2004. Naala idi Abril 10, 2009."Ti gandat ti Wikipedia ket nabangon idi Enero 2001 babaen ti negosiante ti internet a ni Jimmy Wales ken pilosopo a ni Larry Sanger," inadaw a sinao manipud idi Abril 25, 2004 ti immuna a naiplaak ti midia nga inted babaen ti Wikimedia Foundation.
•"Wikipedia, ti nawaya nga ensiklopedia, ket nakaabot ti maika-100,000 nga artikulo". Wikipedia Press Release. Wikipedia. Enero 21, 2003. Naala idi Abril 10, 2009.
- ^ "Uten a panagsukimat: Ti pundamentalista ti nawaya a pannakaammo". The Economist. Hunio 5, 2008. Naala idi Hunio 9, 2008.
Dagiti akinruar a silpo[urnosen | urnosen ti taudan]
Midia a mainaig kenni Jimmy Wales iti Wikimedia Commons


text:
Dissuor Pagsanjan
Ti Dissuor Pagsanjan (indihenio a nagan: Dissuor Magdapio) ket maysa kadagiti kadayegan a dissuor iti Filipinas. Daytoy ket mabirukan idiay probinsia ti Laguna, ti dissuor ket maysa kadagiti kangrunaan a pagpasiaran dagiti turista iti rehion. Ti tallo a panagtinnag a dissuor ket mabalin a maabot babaen ti panagdaliasat iti karayan iti bangka, a lokal a tinawtawagan iti Panagpunta kadagiti purokpuk, nga agtaud manipud iti ili ti Pagsanjan.[2][3] Ti dissuor ket mabalin pay a maabot manipud iti ngato babaen ti nabiit a pannagna manipud idiay Cavinti.[1] Ti panaglugan ti bangka ket nabayagen a panagpasiar manipud idi Kolonial a Panawen ti Kastila nga addaan iti kaduogan a naisurat a pananakalagip manipud idi 1894.[4] Ti ili ti Pagsanjan ket naisanglad idiay pagsasabtan dagiti dua a karayan, ti Karayb Balanac ken ti Karayan Bumbungan (naanamuan pay a kas ti Karayan Pagsanjan ).[5]
Dagiti linaon
Lokasion[urnosen | urnosen ti taudan]
Ti nangruna a dissuoor ti Pagsanjan ket pudnoa mabirukan iti kaunegan dagiti pagbeddenagn ti Cavinti, Laguna, ngem ti nadaydayeg a pagserrekan babaen dagiti cano ket agtaud idiay ili ti Pagsanjan. Ti napaay a panangiyakar ti mangiturturay a bagi ti ili ti Cavinti ket naited idi iti Sangguniang Bayan (lehislatura Dagiti ili ti Filipinas) idi Pebrero 10, 2009 a nangisingsingasing dagiti nabati a dissuoor iti Dissuor Cavinti.[6]
Nailian a Parke[urnosen | urnosen ti taudan]
Ti dissuor ken ti baw-ang ket nairangaranda a kas nailian a parke babaen ti Proklamasion 392 idi Marso 29, 1939 ken Proklamasion 1551 iti Marso 31, 1976. Ti Nailian a Parke ti Baw-ang ti Pagsanjan ket sakupenna ti kalawa iti 152.64 nga ektaria (377.2 acre).[7][8]
Kitaen pay[urnosen | urnosen ti taudan]
Dagiti nagibasaran[urnosen | urnosen ti taudan]
- ^ a b mountains-and-beyond (2013-03). "Dissuor Pagsanjan babaen kadagiti Bertikal ti Cavinti". Mountains & Beyond. Naala idi 2013-05-27.
- ^ Peters, Jens (2005). "Philippines Travel Guide, maika-2 nga edisionn", p.255-256. Dagiti Pablaak ti Jens Peters, Alemania.
- ^ De Villa, Jill Gale (1988). "Dagiti Bakasion ti Filipinas ken dagiti Eksplorasion", p.59. Devcon I.P. Inc., Manila.
- ^ Zaide, Gregorio F. (1975). "Ti immuna a pannakalagio ti panagpasiar iti Dissuor Pagsanjan". Pagsanjan.org. Naala idi2012-04-08.
- ^ "Pagsanjan Falls map". Flickr. Naala idi 2012-04-08.
- ^ Lubugin, Frederick R. (2010-02-11). "Kampani a pananginagan manenn ti Dissuor Pagsanjan iti Dissuor Cavinti". Opisial a Website ti Cavinti. Naala idi 2011-02-16.
- ^ "Panangipatakder ken Panangimaton ti Basalakniban a Luglugar – Listaan dagiti Immuna a Komponente". Nasalaknibana Luglugar ken Opisina ti Kaatapan. Naala idi 2011-02-18.
- ^ Administrasion. "240 Nasalakniban a Luglugar iti Filipinas (2012)". Nasalaknibana Luglugar ken Opisina ti Kaatapan. Naala idi 2012-06-11.
Dagiti akinruar a silpo[urnosen | urnosen ti taudan]
Midia a mainaig iti Dissuor Pagsanjan iti Wikimedia Commons


text:
Eskosia
Ti Eskosia[11] (Eskoses a Gaeliko: Alba ([ˈalˠ̪apə] listen (tulong·paammo))) ket maysa a pagilian a paset iti Nagkaykaysa a Pagarian[12] Ssakupenna ti akin-amianan a pagkatlo iti isla iti Gran Britania, makibingbingay ti pagbeddengan iti Inglatera iti abagatan ken nabeddengan babaen ti Baybay Amianan iti Daya, ti Taaw Atlantiko iti amianan ken laud, ken ti Amianan a Kanal ken ti Baybay Irlanda iti abagatan a laud. Ti pay kangrunaan a daga, ti Eskosia ket buklenna pay dagiti 790 nga is-isla a mairaman ti Akin-amianan nga is-isla ken ti Hebrides.
Dagiti nagibasaran[urnosen | urnosen ti taudan]
- ^ "Rehistrar-Heneral Tengnga-2005 Karkulo ti Populasion para iti Eskosia". UK: Gro-Scotland. 16 Pebrero 2010. Naiyarkibo manipud iti kasisigud idi 15 Pebrero 2008. Naala idi 30 Abril 2010.
- ^ "Ti Populasion iti Eskosia ket addaan ti kangatuan manipud idi 1977". STV. 27 Abril 2011. Naala idi 27 Abril 2011.
- ^ "Dagiti Nailian a Pakabilangan a Gandat ti Eskoses. Dagup ti Domestiko a Produkto dagiti Agdama a Presio iti Eskosia, 2010 Q4". Edinburgh: Gobierno ti Eskoses. 11 Agosto 2010. Naala idi 2 Hulio 2011.
- ^ "Dagiti Napardas a Kinapudo ni Santo Andrew". Scotland.org—The Official Online Gateway. Naala idi 2 Disiembre 2007.
- ^ "St Andrew", Katoliko nga Online, naala idi Nobiembre 15, 2011
- ^ "St Margaret iti Eskósia", Katoliko nga Online, naala idi Nobiembre 15, 2011
"Patron a santo", Katoliko nga Online, naala idi Nobiembre 15, 2011
- ^ "St Columba", Catholic Online, naala idi Nobiembre 15, 2011
- ^ "Directgov: Pagsasao nga Ingles – Gobierno, dagiti umili ken karbengan". Directgov. Naala idi 23 Agosto 2011.
- ^ "Europeano a Kalintegan a Dokumento para iti Rehional wenno dagiti Minoridad a Pagsasao". Gobierno ti Eskosia]. Naala idi 23 Oktubre 2011.
- ^ Macleod, Angus "Ti Gaeliko ket naikkan ti opisial a kasasaad" (22 Abril 2005) The Times. Londres. Naala idi 2 Agosto 2007.
- ^ Rubino, Carl Ralph Galvez (2000). "Eskosia". Ilocano Dictionary and Grammar: Ilocano-English, English-Ilocano. University of Hawaiʻi Press. p. 186. ISBN 978-0-8248-2088-6.
- ^ "ISO 3166-2 Newsletter Date: 2007-11-28 No I-9. "Ti nasukatan a listaan dagiti subdibision a nagnagan ken kodigo dagiti elemento" (Panid 11)" (PDF). Gunglo ti Sangalubongan para iti Panagalagad dagiti kodigo para iti pannakabagian ti nagnagan dagiti pagilian ken dagiti subdibision – Paset 2: Kodigo dagiti subdibidion ti pagilian. Naala idi 31 Mayo 2008.
SCT Eskoses Pagilian


text:
STA. LUCIA, Ilocos Sur – Tiniliw ti nagtipon nga elemento ti kapolisan ti maysa a mannalon nga akusado iti dua a kaso sadiay Barangay conconig West, ditoy nga ili idi bigat ti Hulio 27.
Inaresto dagiti kameng ti Sta. Lucia police station iti panangidaulo ni Senior OIC, Inspector Beverly Galsi Magastino ken personnel ti
Regional Public Safety Battalion (RPSB 1) ni Romel Salavaria y Hermania, 31, residente iti Barangay Sapang, Sta. Lucia, Ilocos Sur babaen ti warrant of arrest nga inyisio ni Judge Rusty M. Naya ti RTC Branch 51, Tayug, Pangasinan.
Sumangsango ni Salavaria iti kaso nga attempted rape babaen ti Criminal Case No. T-6686 ken panaglabsing iti RA 7610 wenno child abuse babaen ti CC No. T-6687 nga addaan piansa a P120,000.00 ken P180,000.00.
Naikustodia ti akusado iti police station ditoy para iti dokumentasion ken disposision.#


text:
Salaysay ni Errol Liquicia Abrew
(Umuna a paset)
ITAY UMUNA a lawas ti Pebrero, intantan ti Korte Suprema ti pannakayimplementar ti cybercrime law a mangdusa iti pannakabalud ti siasinnoman nga agikabil kadagiti maikaniwas a mai-koreo idiay Twitter, Facebook ken dadduma pay a social networking sites a kunaen dagiti kritiko a panaglabsing iti nainkonstitusionalan a pannakagarantia iti karbengan nga agiyebkas.
“Ti temporario a restraining order (TRO) iti cybercrime a kaso ket maitantan agingga nga ikeddeng ti korte,” kuna ti public information office a nai-text kadagiti taga-media.
“Tungpalenmi ti pangngeddeng ti korte ken respetarenmi ti desision a panangiyatiddog ti TRO,” nakuna ni Sekretario iti Hustisia Lilia de Lima. “Saan met a kadagupanen daytoy iti pannakaabak. Maysa laeng a TRO sakbay a matinong ti merito dagiti petision, innayonna.
Ti rugina
Kalpasan laeng iti tallo a bulan a pannakaurnos tapno mapagmaymaysa dagiti nadumaduma a bersion, pinirmaan ni Presidente Benigno C. Aquino III ti R.A. 10175 wenno ti Cybercrime Prevention Act (CPA) idi Septiembre 12, 2012.
Gapu ta “ti Estado bigbigenna ti napateg nga akem ti teknolohia iti Komunikasion ken Impormasion” iti sosial ken ekonomiko a pagsayaatan, ti CPA ket panggepna a patalgeden dagitoy a plataporma babaen iti panangsakupna iti annuroten ti linteg manipud iti napaypayso a lubong iti lubong ti makunkunana a cyberworld. Gapu iti pangipatawna iti dusa kontra iti cyber prostitution, cyber human trafficking, ti CPA ket napaneknekan iti kinasamayna ita a panawen a dagiti kadawyan a krimen ket maar-aramid iti online.”
Ngem dagidiay a merito, iti sabali a bangir, ket silalawag met a liningdan dagiti nadumaduma a kapanunotan kontra iti nasao a linteg a nakuna a nakapuy ti pannakasangalna ken addaan nalibeg a probision ken paset a mangitunda iti pannakatukkol ti wayawaya nga agsao ken dadduma pay a karbengan sibil.
Nainsistemaan a lapped
Ti nalatak a reklamo kontra iti CPA ket dagiti probision panggep iti online libel. Dagiti maseknan nga organisasion imbisikda a ti CPA ket maysa a “palikud nga uddang” iti nabayagen a singasing a pannaka-decriminalize koma ti libelo.
“Dagiti linteg iti libelo iti Filipinas ket nakaro unay no idasig kadagiti dadduma a demokratiko a pagilian, nakuna ni UP law professor Harry Roque, maysa kadagiti mangilunglungalong iti decriminalization ti libel,
Mainaig ditoy, ti United Nations Human Rights Committee (UNHRC) naideklaranan a ti Artikulo 355 iti Revised Penal Code a mamagkriminal ti libelo ket “dida agkatunosan iti Artikulo 19 it makunkuna nga “International Covenant on Political and Civil Rights.”
Naduktalan ti UNHRC a dagiti linteg iti libelo iti Filipinas ket makatubeng iti sibil ken intelektual a panagdidiskutir, nakuna pay ni Roque.
Kasta met a dagiti saan a nalawag a probision “mangipakita a ti cyberlaw ket saan a pamiliar a teritorio dagiti mammanday ket makuna a ti CPA ket naipapilit,” innayon pay ni Roque.
Makita met a ti kaadu dagiti simmuppiat ken nagprotesta kontra iti nasao a linteg nalawag nga inunaanna pay dagiti mas prayoridad a linteg kas koma kadagiti Reproductive Health (RH) Bill ken ti Freedom of Information Bill.
Nabingay a reaksion
Dagiti senador kas kenni Sen. Peter Alan Cayetano sisisiglatda a nangdepensa kadagiti bagbagida. Inlawlawagda a dagiti kontra iti CPA nga aksion ket di unay timpuar idi madama ti diskusion. Nupay kasta, ti panangadmiter ni Sen. Vicente Sotto III iti panangiserrekna iti probision ti online libel ket saan a nadepensaan.
Idi madama ti interpellation ti CPA bill bersion, diniskutir ni Kabataan Partylist Rep. Raymond Palatino a dagiti kangrunaan a probision ti linteg ket addan a linaon dagiti agdama a paglintegan ket singasingna a maamendaranda laengen imbes a mangpanday iti kabarbaro. Dagidiay a mosion, a pinadasna nga inyetnag, numan pay kasta, saanda a naaklon.
(Adda tuloyna)


text:
Gamu, Isabela
Ti Gamu ket maysa a maika-4 a klase nga ili iti probinsia ti Isabela iti Filipinas.
Dagiti baranggay[urnosen | urnosen ti taudan]
Ti ili ti Gamu ket nabingbingay a politikal iti 16 a barbaranggay.[2]
- Barcolan
- Buenavista
- Dammao
- Furao
- Guibang
- Lenzon
- Linglingay
- Mabini
- Pintor
- District I (Poblacion)
- District II (Poblacion)
- District III (Poblacion)
- Rizal
- Songsong
- Union
- Upi
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Isabela". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 26 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Isabela". Datos ti Populasion ti Ili. Dibision ti Panagsukisok ti LWUA. Naala idi 11 Hulio 2014.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
VIGAN CITY – Iti sanguanan ti isusupiat dagiti kakapitan ti barangay ken dagiti sangguniang kabataan ditoy siudad, insanud ti dua a konsehal ditoy ti suportada iti singasing a maikkat ti panagpasala iti barangay a kas pagur-or iti kuarta.
Insanud da Konsehal Loreto Quibilan ken Konsehal George Villanueva ti suportada iti singasing ni Konsehal Benjo Verzosa a pannakaikkat ti benefit dance wenno pasala iti barangay iti fund raising initiative iti maad-adal a Gender and Development Code nga inesponsoran ni Konsehal Lourdes Baquiran.
Iti napalabas a session, linagidaw ni Verzosa ti panagpa-benefit dance kadagiti barangay a pannakaaramat dagiti babbai iti panagur-oran iti pondo nangruna iti panagpiesta ti barangay.
Segun ken ni Verzosa, malablabsing ti kalintegan dagiti babbai gapu ta agbalinda a kasla tagilako nga isala dagiti lallaki ken pakatsantsansinganda.
Ngem iti pannakikonsulta ni ABC Federated President John Patrick Singson kadagiti padana a kapitan ti barangay idi Abril 5, sangsangkamaysa dagitoy a nangkontra iti singasing ni Verzosa a maikkat ti benefit dance a pamastrekanda iti pondo kangrunaan iti panagpiesta ti barangayda.
Kinuna dagiti kakapitan nga umanamongda a maikkat ti panagpabenepisioda nga agpasala no mangted ti gobierno ti siudad iti P30,000 a kas tulong iti panagpiestada.
Inreport met ni SK Federated President Ergin Pajaro a kas kadagiti kakapitan ti takder dagiti kabaddungalanna.
Kapaliiwan a kadagiti panagpasala iti barangay para iti panagpastrekda iti pondo wenno para iti panagpiesta, agpipinnangato dagiti supporters a manggatang kadagiti boxes bayat ti panangisalada iti kandidata ken dagiti naimbitaran a babbalasang. (Nemia Icari)


text:
STA. MARIA, Ilocos Sur – Nakasamsam dagiti polis kadagiti nadumaduma a nangato a kalibre nga armas iti panagsukisokda iti pagtaengan ti maysa a retirado a US Army iti Barangay Silag, ditoy nga ili idi Abril 28.
Nakakumpiska dagiti operatiba ti Criminal Investigation and Detection Group (CIDG) ken dagiti kameng ti PNP ditoy nga ili bayat ti insayangkatda a search operation iti balay ni Rudy Directo Degracia, 67, naasawaan, residente iti nadakamat a barangay, iti maysa a mini M-14 rifle, maysa a super caliber .38 pistol, maysa a cal. 22; maysa a magasin para iti 9mm rifle ken cal. 22; 10 a magasin para iti cal. 38; 2 a magasin ti M-16 armalite; 247 a bala ti M-16 armalite; 57 a bala ti cal. 22; 37 a bala ti cal. 45; 111 balbala ti cal. 38; 4 a bala ti cal. 22; 380 kapsula ti cal. 45; ken 291 a kapsula ti cal. 38.
Mapapati a masansan ti panagpaputok ni Degracia a puon ti nagreklamoan dagiti kalugaranna.
Kabayatanna, maysa a man-nalon ti napaltogan idi Abril 30 iti bayat ti panagur-urnosna iti bulong ti tabakona iti asideg ti pugonna iti Barangay Turod, Cabugao, Ilocos Sur.
Natay a dagus ni Ramon Sonico, 44, naasawaan, residente iti nadakamat a barangay, gapu iti sugatna iti takiag ken barukongna.
Segun iti report, ur-urnosen ni Sonico ken maysa a kaduana dagiti kalluto a bulong ti tabakona iti asideg ti pugonna idi pinaltogan iti namindua a daras ti nakabonete ken nakaaruat iti nangisit a sweat shirt a tao.
Kalibre .45 ti mapapati a naaramat a paltog kas maibatay kadagiti kapsula a nasarakan dagiti polis iti nakapasamakan ti krimen.
Iti pannakaisurat daytoy, awan pay ti nainagan a suspetsa ken no ania ti motibo iti pammapatay.#


text:
BANTAY, Ilocos Sur – Kinuna ti provincial agriculturist a saan a matmatay nga industria ti tabako no di agtultuloy a kangrunaan a pamastrekan dagiti mannalon ditoy probinsia.
“Saan a matmatay nga industria ti tabako ta kuna pay da Gobernador Luis “Chavit” Singson ken Congressman Eric Singson nga agingga nga adda agmulmula iti tabako, Ilocos Sur will always produce tobacco,” kinuna ni Provincial Agriculturist Teofilo Quintal bayat ti interbio kenkuana ti Tawid News Magasin ken ti DZTP Radio Tirad Pass itay nabiit.
Nupay kasta, inannugot ni Quintal a bimmassit dagiti nagmula iti tabako gapu ta saandan nga impalubos a mamulaanen iti tabako dagiti salty a taltalon.
“Dayta ti gapuna a kinita ti Department of Agriculture dagiti lugar a napintas a mulaan iti tabako tapno adda kalidadna ti produktotayo,” kinuna ni Quintal.
Inlawlawag ni Quintal a nupay adda kampania iti sangalubongan nga anti-smoking, kasapulan laeng ti pananglukat kadagiti baro a markets idinto a kinunana a dakkel ti demand ti tabako kadagiti pagilian iti ballasiw-taaw.
“Ngem kasapulan nga agpartuattayo iti nakalidad a tabako tapno mabalin dagiti exporttayo a tabako ti makikumpetensia kadagiti sabsabali a pagilian,” kinuna ti provincial agriculturist.
“Babaen iti daytoy a wagas, ag-survive ti tobacco industry, ket agtultuloy a sagrapen dagiti probinsia nga agmulmula iti tobacco a pakaibilangan ti Ilocos Sur ti benepisio nga aggapu iti R.A. 7171,” kinuna ni Quintal.


text:
SAN JUAN, Ilocos Sur – Kalpasan ti siudad ti Candon, panggep met dagiti opisial ditoy a gun-oden ti record a kaatiddogan a nalaga nga ikamen iti sangalubongan.
Inteden ti gobierno ditoy ti go-signal para iti pannakairugi ti proyekto a pannakalaga dagiti ikamen a manamnama a mailanad iti Guinness Book of Records kas kaatiddogan nga ikamen iti intero a lubong.
Segun ken ni Konsehal Lagasca, nairusat daytoy a proyekto kas panangitandudo ti gobierno ditoy iti industria ti panaglaga, maysa kadagiti kangrunaan a pamastrekan daytoy nga ili ken puntiriada a panangilugar iti nagan ti ili iti mapa iti sangalubongan babaen iti kaatiddogan a nalaga nga ikamen.
Kinunana a nangilatang ti gobierno ditoy nga idadauluan ni Mayor Benjamin Sarmiento iti pundo a maaramat para iti pannakalaga dagiti ikamen a dagiti lumalaga ditoy nga ili ti mangaramid ket panggepda nga isubmite iti Alec Guinness Book of Records kas kaatiddogan nga ikamen iti sangalubongan.
Naammuan nga addan naituding a lagaen dagiti mat weavers ditoy nga agatiddog iti lima a metro tunggal ikamen ket mapagsisilponto a maiyaplag dagitoy iti igid ti highway a sakup daytoy nga ili kas maysa kadagiti tampok a pabuya ti Buri Festival a maangay iti panagpiesta ti ili inton Disiembre.
Pinadas met ti Candon City a magun-od ti record a kadakkelan a kalamay ken kaatiddogan a rolio ti tabako para iti Guinness Book of Records.


text:
Tapno Saan a Matungro Dagiti Raep Reynaldo E. Andres
Di ipalubos a pagbalayan dagiti berde a legleg ti talonmo.
TI tungro ti maysa kadagiti kangrunaan a sakit ti pagay a kadawyan a mangdiddidigra kadagiti pagtatalonan iti patad iti panagtutudo. Dua nga organismo ti akimbasol no apay a matungro ti pinagayan— ti Rice Tungro Bacilliform Virus (RTBV) ken ti Rice Tungro Spherical Virus (RTSV).
Maymaysa met a peste ti agyakar kadagitoy dua a bayrus— ti berde a legleg. Karegget la unay dagitoy a peste ti umatake iti panawen ti panagbubunubon agingga nga aggipi dagiti pagay. Sepsependa ti tubbog ti puon, bulong ken dawa dagiti pagay, nangruna dagiti barayti a maimula iti rugrugi ti kalgaw wenno iti panawen ti second cropping.
Kadagiti pinagayan a kinapet ti tungro, sigurado a bumaba iti agarup 50 a porsiento ti manamnama a kaadu ti maapit nangruna no nagmula kadagiti barayti a di naandur iti daytoy a sakit.
Narigat a paksiaten ti tungro aglalo no nakapangrugin nga immatake kadagiti pagay. Agtalinaed ti bayrus iti talon agingga iti sumaruno manen a panagtalon. Kadagiti pinagayan nga immunan a nabiktima iti tungro, dakkel ti gundaway a mabiktimada manen iti daytoy a sakit kadagiti masungad a panagtalon nangruna no mangrugi manen nga agraira ti berde a legleg. Nasapa ngamin nga umatake daytoy a peste ket gagangay nga umuna a biktimaenna dagiti raep.
Maala ti berde a legleg dagiti bayrus ti tungro iti kanito a nakapangan daytoy iti naimpektaran a pinagayan ken nakasepsep iti tubbog dagiti naggapasan a garami manipud kadagiti talon nga immuna a nagsakit iti tungro.
Mayakar pay ti sakit manipud kadagiti naimpektaran a bunubon, kadagiti nagrusing a pinuon (ratoon), ken kadagiti naapektaran a talon a saan a naarado a nasayaat kalpasan a naani dagiti pagay.
Mangrugi nga umatake ti tungro manipud iti panawen a panagtubo dagiti bunubon agingga nga aggipi dagiti pagay. Agmilatmilat dagiti naganus a bulong ti pagay a kinapet ti sakit, idinto nga agamarillo met ti kolor dagiti natangkenan. Narigat a dumakkel dagiti naapektaran a mula ken bassit ti bilang dagiti tumanor a gipida.
Kuna dagiti agsuksukisok manipud iti Philippine Rice Research Institute (PhilRice) nga uray nasalunat dagiti kairaraep a bunubon, dakkel ti gundawayda a matungro no mangrugin nga agdakiwas dagiti berde a legleg iti pinagayan. Kalpasan ti sumagmamano nga aldaw a panagsepsepda iti tubbog dagiti mula, mangrugin nga agitlog dagiti babbai a peste iti nagbabaetan dagiti bulong ken gipi.
Iti unos laeng ti manipud maysa agingga’t dua a lawas, sigurado a nayakaren dagiti berde a legleg ti bayrus ti tungro kadagiti pagay nupay di pay laeng madlaw ti kaadda ti sakit. Kumarkaro ti panangdidigra ti berde a legleg bayat nga agungungar dagiti raep ken agtultuloy met ti panagitlog dagiti babbai a peste.
Kalpasan ti sumagmamano nga aldaw, agpessa dagiti itlog ken mangrugin nga agwaras ti impeksion ti bayrus kadagiti mula iti uneg ti manipud 3 agingga’t 4 a lawas. Kalpasanna, mangrugin a makita dagiti pagilasinan ti tungro iti sapasap a pinagayan.
Agtultuloy met latta nga agdakiwas dagiti urbon ken nataengan a berde a legleg iti pinagayan ket yakarda ti bayrus kadagiti dadduma pay a mula ken kaarruba a sinilong. No nakapagwarasen ti bayrus ti tungro, makitan dagiti batekbatek a banag iti rabaw dagiti bulong.
Kuna dagiti taga-PhilRice a saanen a maagasan dagiti natungro a pagay isu a nasaysayaat ti wagas a panangpaksiat iti berde a legleg tapno makontrol ti pannakaiwaras ti bayrus manipud kadagiti apektado a pinagayan.
Tapno Masalakniban Dagiti Pagay Adda kanito a kasapulan ti kemikal tapno mapaksiat ti berde a legleg ken ti bayrus a kimpet iti bagina. Ngem kapintasan pay laeng ti natural ken nakaisigudan a wagas a panangpaksiat iti peste tapno saan a mairisgo ti salunat ken ti aglawlaw.
Maysa kadagitoy ti panaggigiddan dagiti mannalon iti maymaysa a lugar nga agraep iti unos ti makalawas tapno bumassit ti bilang dagiti peste nga agyakar iti sakit. Adda rekomendado a panawen ti panagraep iti maysa a lugar nangruna no nababa pay laeng ti populasion dagiti peste. Nasaysayaat no makiuman iti kaasitgan nga opisina ti Department of Agriculture (DA) dita lugaryo tapno maammuan no ania ti kapintasan a panawen a panaggigiddan dagiti mannalon nga agraep. Kasapulan ngarud ti panagtitimpuyog dagiti mannalon iti daytoy a panggep.
Saan met sobsobraan ti agganagan iti Urea tapno di matignay ti ganas dagiti peste a dumarup iti pinagayan. Kaay-ayo ngamin ti berde a legleg nga atakaren dagiti pinagayan a sobra ti laklak-amenda a nitroheno.
Kalpasan ti panagani, dagus nga araduen ti talon tapno madadael dagiti nabati a pinuon dagiti pagay. Iti kasta, mapaksiat dagiti nabatbati a peste ken dagiti itlogda, agraman dagiti dadduma a mula iti talon a nagpaay nga alternatibo nga apon dagiti peste ken bayrus.
Ikkaten met dagiti laok a bin-i (off types). Makatulong daytoy tapno bumassit ti insidente ti tungro. Ngem laglagipen a saan nga epektibo daytoy a wagas nangruna no nangaton ti insidente ti panagatake ti bayrus iti pinagayan.
Ipakat pay ‘tay direkta a panagmula (direct seeding). Nababbaba ti insidente ti tungro kadagiti bin-i ti pagay a direkta a maiwaris iti talon ngem kadagiti mairaep.
Inaldaw a sarungkaran ti pinagayan tapno nasapa a maduktalan no kinapet ti tungro dagiti pagay. Iti kasta, maamiris no kasano ti kalawa ti sinakup ti peste ken ti bayrus. Siputan ti kaadda ti peste kadagiti kaarruba a taltalon. No adda sumagmamano a pinuon ti pagay a kinapet ti sakit, ipakaammo iti maseknan a mannalon ket ibalakad kenkuana a nasaysayaat no parutenna laengen dagitoy, imbes a bay-anna nga agramaram ti sakit kadagiti kakaarrubana a pinagayan.
Kangrunaanna, agmula kadagiti barayti ti pagay a naresistensia iti berde a legleg ken pilien dagiti barayti a saan a naapektaran iti sakit kadagiti napalpalabas a panawen ti panagmula.
Naandur ti BPI Ri10 ken IR62 kontra iti berde a legleg ken dadduma pay a peste. Adda pay walo a barayti ti Matatag a pagay a mabalin a pagpilian— ti Matatag 1, 2, 3, 4, 5, 6, 7, ken 8. Saan nga agraraep iti IR36, IR42, IR54, ken IR65 kadagiti pagtatalonan a kanayon a matungro ta saanen a naandur dagitoy a barayti kontra iti berde a legleg.
No masurot dagiti umno a sistema ti panagmula ken panangtaming kadagiti nadakamat a barayti ti pagay, makaapit iti di nakurkurang ngem 92 a kaban nga irik (4.6 a tonelada) iti kada ektaria uray kadagiti kanayon a matungtungro a talon. Kadagitoy a barayti, ti Matatag 6 ti napaneknekan a kaaduan ti maitedna nga apit nga umabot iti 116 a kaban nga irik (5.8 a tonelada) iti tunggal ektaria uray kadagiti falon a kinapet ti berde a legleg.
Kabaelan dagitoy a barayti a lapdan ti panagraira ti bayrus ti tungro ta saan a kayat ti berde a legleg ti raman dagitoy a pagay.
Adda met epekto ti panangbaliwbaliw iti klase dagiti imula. Ti awan sardayna a panagmulmula iti talon ket agresulta iti saan a mapulsot a suplay a taraon dagiti peste nga insekto iti unos ti makatawen. Nasken nga aginana met ti talon iti lasud ti makabulan kalpasan a naani dagiti mula tapno bumassit ti bilang dagiti peste ken ti suplayda a taraon.
Agaramat iti insektisidio no kasapulan ngem saan nga ulit-uliten ti panagusar iti kemikal tapno umadu ti bilang dagiti kabusor dagiti peste kas iti lawwalawwa, billubillo, ken dadduma pay nga organismo a mangpaksiat kadagitoy.—O
Bumaba iti 50 a porsiento ti manamnama a kaadu ti apit no matungro ti pinagayan.
Ti urbon ken nataengan a berde a legleg. Agpada dagitoy a napeggad iti pinagayan.
Araduen ti talon kalpasan ti panagani tapno mapulsot ti siklo ti biag dagiti berde a legleg a nagapon kadagiti garami.
Dagiti naganus a palakay a biktima ti tungro.


text:
SAN FERNANDO CITY – Kinuna ni San Juan mayoralty candidate Amelia Bitonio nga adda pakainaigan iti politika ti pannakagandat iti biag ti asawana.
“… Awan ti ammomi a kagurgurana wenno gumurgura kenkuana… nasayaat ti pannakilangenna… ket awan ti sabali nga ammok a motibo ti pannakaikastoyna no saan a politically-motivated,” kinuna ni Bitonio bayat ti pannakiuman kenkuana ni Jun Ramos a naipatangatang iti Barangay Commando Brigada sakbay a pimmusay ti asawana.
Pinaltogan ti dua a lalaki a mapapati a gun for hire ni Engr. Percival Bitonio, agdama a district engineer iti Second Ilocos Sur Engineering District ti Department of Public Works and Highways, Candon City iti agarup 12:45 iti malem iti uneg mismo ti opisinana.
Immuna a naitaray ni Bitonio iti Candon City General Hospital sa naiyalis iti Lorma Hospital ngem pimmusay gapu iti linak-amna a grabe a sugat.
Segun iti inisial a panagpalutpot dagiti polis ditoy, simrek ti bala iti akinkannigid a mata ni Bitonio ket simmalput iti babaen ti akinkannawan a paset ti lapayagna.
Segun iti watchman ken drayber ni Bitonio, kalpasan ti pammaltog, rimmuar dagiti suspetsa iti compound ti pasdek sada nagna a kasla awan aniamanna iti kalsada.
Nupay kasta, nagkitakit ni Bitonio a mangibaga iti kinasiasino ti atapenna nga adda iti likudan ti pannakagandat iti biag ti asawana.
“Narigatko pay la nga ibaga diay pampanunotenmi a makaaramid iti kasta… ti laeng pay concernmi ti kondision ni (Manongmo) Perci,” kinuna ni Bitonio idi dinamag ni Ramos no adda agay-ayam iti pampanunotna iti posible a nakaigapu iti napasamak.
Kinuna ni Bitonio nga uray dagiti kaopisinaan ni lakayna, “pulos nga awan ti maibagada a kabusor wenno mangbusbusor kenkuana agsipud ta nasayaat pannakilangenna kadakuada manipud kababaan nga empleado agingga dagiti hepe.
Innayon ni Bitonio nga awan ti seguridad ti asawana ta nakumpiansa nga awan ti mangdangran kenkuana, agsipud ta “awan met ti ammomi a basolmi iti kakaduami, iti kakailianmi,” idinto nga innayonna a “dayta laeng no pakabasolanmi daytoy inkam panagtaray iti daytoy umay nga eleksion.”
Dinakamat ni Bitonio nga idi maudi nga aldaw ti panagipila ti kandidatura, adda nangpa-withdraw kenkuana a sumango a mayor.
Nupay kasta, saan nga inlatak ni Bitonio no asino ti nangpawithdraw kenkuana.
Kinuna ni Bitonio nga iti baet ti napasamak, “naregregget pay ti riknak a mangituloy iti kandidaturak”, ket saan a ti pannakapaltog ti asawana ti pakaupayan ti panagkandidatona agsipud ta “amin a puso ken riknak adda iti kakailiak iti San Juan.


text:
STA. LUCIA, Ilocos Sur – Naguray ti suspek iti waig iti asideg ti nagpikuran ket idi limmabas ti traysikel a nagluganan ti biktima, imbanagnan ti dakes a panggepna a nakatayan ti biktima.
Daytoy ti inisial a resulta ti panagimbestiga dagiti polis mainaig iti pammaltog a nakagudasan ni Felix Bernales y Tudayan, 70, married, retired teacher iti USA ken residente iti Barangay Nagtablaan, Sta. Lucia, Ilocos Sur idi malem ti Disiembre 1.
Iti pannakaisurat daytoy, awan pay ti suspek iti pammapatay.
Iti palawag ni Florendo Valdez y Pascua, 60, part time a trabahador ti biktima, agdaldaliasat ti traysikel a minanehona iti provincial road a sakup ti Barangay Namatican ditoy met laeng nga ili, ket iti nagpikuran iti asideg ti waig, napaltogan ti biktima manipud iti likudan.
Pinakaskas ni Valdez ti traysikel ket nagpaarayat iti residensia ti biktima.
Intaray ni Benjie Bernales babaen met laeng ti nasao a traysikel ni Bernales ngem naideklara a natay daytoyen.
Base iti report ti doktor, nagsagrap ti biktima iti 5 a gunshot wounds iti likud ken 2 iti kannawan a takiagna.
Agtultuloy ti panagimbestiga dagiti polis mainaig iti nasao a pammapatay.#


text:
Addaan iti uppat a kita ti komunikasion: ti panagdengngeg, panagsao, panagbasa ken panagsurat.
Panagala kadagiti impormasion nga agpaay para iti bagi, iti pamilia, kadagiti gagayyem ken para iti sapasap wenno kaaduan ti panagdengngeg ken panagbasa.
Kabaliktadna ti panagsao ken panagsurat ta panangited iti impormasion wenno mensahe dagitoy.
Nupay kasta, nagennegenned dagitoy nga uppat a kita ti komunikasion segun iti kaadu ken kalawa dagiti mangar-aramat wenno agus-usar a kas naipamatmat kadagiti kaudian a panagamiris dagiti otoridad itoy a banag.
Kastoy ngarud ti pannakaiwarasna:
Panagdengngeg – 45%
Panagsao – 30%
Panagbasa – 16%
Panagsurat – 9%
Apay a dakdakkel nga amang ti apag ti panagdengngeg ngem ti panagsao? Ad-adu dagiti dumngeg ngem kadagiti agsasao. Kalakaan nga aramiden.
Apay a kabassitan nga amang ti apag ti panagsurat? Kadakuada amin nga uppat, daytoy panagsurat ti karirigatan amin nga aramiden.
Ti dumngeg ti kalakaan nga aramiden: itungangam lattan wenno iperrengmon ket dumdumngegkan iti agsasao. Posible nga adda pay dadduma nga ar-aramidem, kas iti pannangan, panagobra ken dadduma pay kabayatan ti inka panagdengngeg. Isu a daytoy ti kalakaan nga aramiden.
Kasta man met laeng ti agsao, naglaka. Ngem ketdi, adu dagiti saan a nasanay nga agsao iti tallaong lalo kadagiti makunkuna nga extemporaneous. Kas maysa nga arte ti komunikasion, nasken nga adalen ken sursuruen ken aramiden no kasano ti agsao iti extemporaneous iti tallaong, wenno biglaan wenno asalto a saan a nakasagana ken awan a pulos ti pamalpalatpatanna iti inna sawen. Adu dagiti nasken a sursuruen itoy a banag no kasano ti agsao, iti takder, timek, panagarte ken panangiyebkas kadagiti balikas. No kasano ti agsao iti makaallukoy iti imatang ken no kasano ti agsao iti addaan iti anag ti biag ken kaipananan. No kasano ti agsao iti makaimpluensia ken makaited iti naan-anay a pannnakapnek kadagiti dumngeg. Maysa nga arte ti panagsao. Isu a nasken a maammuan ti amin ken maadal tapno nalaklaka nga iyaplay iti idadateng ti situasion wenno batang itoy nga akem.
Kasta met iti panagbasa. Saan a basta lattan agbasa gapu ta kayat. Adda met dagiti kangrunaan a kasapulan ken akmen iti umno a panagbasa. Ngarud itoy a punto, nasken met ti panangadal no kasano ken no ania ti arte iti panagbasa. Adda met dagiti apag itoy a panagbasa segun iti kapaspas ken kaadu dagiti balikas a basaen iti kada minuto. Adda dagiti panawen itoy a panagbasa. Adda panawen a nasken a paspasam ti agbasa tapno makamatmo ti maungpot nga oras kabayatan ti panangsepsep iti mensahe. Idinto ta adda panawen nga uray saan a napaspas ti inka panagbasa ta saanka met nga agkamkamat iti oras. Adda pay dagiti nasken ken rumbeng a suroten no kasano ti agbasa. Kas maysa nga arte ti komunikasion, nasken ken rumbeng laeng ti naan-anay nga impormasion iti pannakaammo itoy nga arte tapno ad-adda pay ti pannakairanud.
Segun iti datos a naipakitatayo, basbassit ti agar-aramat iti panagsurat agsipud ta saan a kabaelan amin dagiti dumdumngeg, dagiti agbasbasa ken dagiti agsasao ti agsurat iti nalinteg ken maitutop ken naurnos .
Libtawantayo pay laeng dagiti dadduma a kita ti komunikasion. Itoy a gundaway, unaentayo a trataren ti panagsurat ngem kadagiti dadduma pay a kita ti komunikasion.
Apay a basbassit ti apag ti agsursurat? Ania aya ti makagapu? Narigat aya ti agsurat iti umno ken nalinteg a binatog?
Nasursuro amin a literado ti agsurat. Laeng ta adu met dagiti saan a makabael nga agsurat iti nalilinteg a balikas ken grupo dagiti balikas wenno parapo. Adu dagiti makabael nga agsurat kadagiti binatog (sentence) ken parapo ngem saanda a kabaelan ti agsurat iti naurnos, nalinteg, makaay-ayo ken makaimpluensia. Adu met ngarud dagiti kita ti sinurat kas iti daniw, sarita, salaysay, abstract, nobela, damag, editorial, opinion ken dadduma pay.
Ta ania ngamin aya ti panagsurat? Ania ti makagapu no apay nga intay agsurat? Ania dagiti aspeto ti panagsurat? Ania ti maited a pagimbagan ti panagsurat? Ania ti pagdudumaan dagiti sinurat? Kasano ti agsurat iti nalinteg a binatog ken parapo? Kasano ti agsurat iti makaay-ayo? Kasano ti agsurat iti makaimpluensia? Kasano ti agsurat kadagiti nadumaduma a sinurat? Kasano ti agisagana iti sinurat?
Ay, adu! Ken nalawa daytoy a benneg. Ken nalabit a kasapulan pay nga isubli ken irebisa dagiti sinurattayo nga immuna ditoy met laeng a kolum no kasano ti agsurat iti sarita, daniw ken salaysay. Recap, kunada man.
Intay man ngarud rugian nga ibinsabinsa daytoy a topiko: panagsurat.
Ta ania ngamin aya ti panagsurat?
Maysa a wagas a panangidanon iti kapanunotan ken rikna ti maysa a tao babaen kadagiti simbolo wenno pannakabagi ti aweng wenno uni dagiti sao ti panagsurat.
Ipaneknek pay daytoy ti kabaelan ken kalawa ti ammo ti maysa a tao, a saan laeng a dumngeg, agsao ken agbasa ti ammona no di pay ti karirigatan amin nga aramiden.
Adda dua a klase ti panagsurat. Ania aya dagitoy?
1) Addaan iti annuroten (guided wenno pinatnubayang pagsusulat)
2) Nawaya a panagsurat
(Adda tuloyna)


text:
Katipunan, Zamboanga del Norte
Ti Katipunan ket maysa a maika-2 a klase nga ili iti probinsia ti Zamboanga del Norte iti Filipinas.
Dagiti baranggay[urnosen | urnosen ti taudan]
Ti Katipunan ket nabennebenneg iti 30 a barbaranggay.[2]
- Balok
- Baranggay Dos (Poblacion)
- Baranggay Uno (Poblacion)
- Basagan
- Biniray
- Bulawan
- Carupay
- Daanglungsod
- Dabiak
- Dr. Jose Rizal (Lower Mias)
- Fimagas
- Loyuran
- Malasay
- Malugas
- Matam
- Mias
- Miatan
- Nanginan
- New Tambo
- Patik
- San Antonio (Looy)
- San Vicente
- Sanao
- Santo Niño
- Seres
- Seroan
- Singatong
- Sinuyak
- Sitog
- Tuburan
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Zamboanga del Norte". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 30 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Zamboanga del Norte". Datos ti Populasion ti Ili. Dibision ti Panagsukisok ti LWUA. Naala idi 17 Oktubre 2014.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Wednesday, June 14, 2017
TURNOVER DAGITI RAMIT-PAGKALAP, INDAULUAN NI MAYOR JOSH EDWARD
Cabugao, Ilocos Sur – Naaramid ti Turn-over Ceremony of Fishery Projects a nagatendaran dagiti Opisiales ti LGU-Cabugao iti panangidaulo ni Mayor Josh Edward S. Cobangbang, kameng ti Dardarat Fishermen Association nga idauluan ni Former Brgy. Captain Danny S. Garcia, Opisiales ken pannakabagi dagiti Association ti Fisherfolks iti Barangay Salomague ken ti Barangay Namruangan, Cabugao, Ilocos Sur. Naangay ti turnover iti Covered Court, Brgy. Dardarat, Cabugao, Ilocos Sur idi Hunio 13, 2017.
Kalpasan ti Invocation ken pannakakanta ti Philippine National Anthem, nag-Welcome Address ni Kagawad John Paul Hadoc. Kimmablaaw ken nagyaman iti LGU-Cabugao nga idauluan ni Mayor Josh Edward S. Cobangbang ta simmangpet manen dagiti nagkaadu a proyekto a pakaisagutan dagiti padada nga agkalkalap.
Binagi ni MFARMC President Danny S. Garcia iti nangiyam-ammo kadagiti maseknan a makaawat a mangngalap ken kasta metten dagiti Opisiales ti ili nga indauluan ni Mayor Josh Edward.
Iti Mensahe ni Mayor Josh Edward, kimmablaaw ken nagyaman ket impaawatna a dagitoy a naited a proyekto ket bunga iti nairut a “partnership” ti LGU-Cabugao iti Ahensia ti BFAR ken iti dadduma a sanga ti Gobierno. Dinakamatna a nadaras a makikammayet ken mangprobitsar kadagiti proyekto ken programa a mangpasayaat ti kasasaad dagiti mangngalap gapu ta nalaing dagiti Opisiales daytoy a Sektor nga agtrabaho. Pinadayawanna met ti adu a nagun-od a pagsayaatan dagiti mangngalap iti kallabes, iti agdama ken iti masanguanan pay a magun-od a proyekto gapu iti nagan ti panagkaykaysa ken kinagaget ti sektor-mangngalap a kayatna a pagwadan ti amin.
Pinagyamanan met ni Former Brgy. Captain Danny S. Garcia kadagiti nagun-odda a ramit-pagkalap babaen iti panangilungalong ni Mayor Josh Edward S. Cobangbang ken ni Pasado Mayor Edgardo “Ediboy” S. Cobangbang a nangikalikagum iti idadateng ti fishery projects iti ili.
Binigbig met ni Former Brgy. Captain Garcia iti kinamannakitinnulong dagiti padana nga Opisiales ti Asosasion iti mangngalap isu a sumangbay dagiti kakastoy a dadakkel nga proyekto nga ited ti BFAR.
Buklen dagiti naited a ramit iti Set Long Line; Techno Demo Materials for Aquasilvi Culture; Seaweed Farm Implements ken ti Seaweed Nursery Materials.
Nagsarita met ni SBM Atty. Randy Baniaga G. Kinaud, Committee Chairman on Agriculture. Kimmablaaw ken nagyaman ti Konsehal. Binigbigna ti kinaganetget ken kinalaing dagiti asosasion ti mangngalap iti ili a Cabugao ket komkomplementaran met ti LGU kadagiti irusatda a mangpasayaat pay ti kasasaadda babaen iti pannakatarabayda nga aggun-od iti proyekto. Impalagip pay ni SBM Atty. Kinaud iti akreditasion dagiti asosasion iti Munisipio ken iti DOLE tapno adda juridical identity-da.
Nagpaay nga Emcee ni Mr. Nereo S. Daproza, AT, Municipal Fisheries Coordinator. # (Web In-Action)
Posted by Bayan ng Cabugao, Ilocos Sur at 9:29 AM
Subscribe to: Post Comments (Atom)


text:
Pagarigan laengen sadiay Sumatra, Indonesia, nagbalin a web sensation ni Ardi Rizal (awan ti relasionda iti nailian a bannuar), agtawen iti dua, gapu ta makaibus iti 40 a sigarilio iti agmalem. Mabuya iti www.youtube.com ti video ti inna panagsigsigarilio. Sabsabali payen ti panagug-ugali daytoy nga ubing ta no saan a makasusop iti sigarilio, agalburito ket itugtogna pay ti ulona iti diding. Gapu itoy, no dumawat iti sigarilio, kapilitan nga ikkan dagiti dadakkelna.
Nangrugi ti panagsigariliona idi inikkan ti amana iti sigarilio idi agedad iti maysa ket gudua. Inimasna ti agsigarilio ket nagbalinen a bisiona. Ti makapangato la unay iti kiday, pinanuynoyan ti ama ti anakna ket inkalinteganna nga iti baet ti panagsigarilio ti anakna, nasalun-at nga ubing. Nakaited daytoy a panirigan iti dakkel a simron iti sangalubongan. Isu a naalarma ti National Commission for Child Protection ti Indonesia ket impasidongna a dagus iti pannakaagas ti ubing ta dinto ket tuladen dagiti sabsabali nga ubbing iti sangalubongan. Ta iti dayta a pagilian, adda 400,000 a matmatay iti tinawen gapu iti kinalaingda nga agsigarilio!
Ditoy pagilian, timmaud met a dakkel nga isyo itay nabiit laeng ti panagsigarilio ni Presidente Benigno Simeon Aquino III kalpasan a binabalaw dagiti dadduma nga agpalpaliiw ken komentarista. Dakkel kano ti epektona dayta a banag iti presidente. Ngem impetteng ni Aquino a kasapulanna ti sigarilio a pangikkat iti tension a mapasaranna iti panagtakemna a mangidaulo ti pagilian. Kadayta a rasonna, awan ti naaramidan dagiti tumubtubngar iti panagsigariliona.
Ngem kadagiti agam-amiris iti mapaspasamak iti gimong, dakkel la ketdi ti epekto ti panagsigarilio ni Pres. Aquino kadagiti ubbing ken agtutubo. Ngamin, ti presidente ti modelo a tuladen ti kaaduan nga ubbing ken agtutubo. Saan ngarud a masasaan nga uray ti panagsusopna iti sigarilio ket tuladen met dagitoy nga ubbing ken agtutubo.
Mangrugi ti panagsigarilio iti tulad. Pamadasan. Tapno agbalin nga “in” iti barkada wenno gagayyem, tumuladda metten. Agingga iti mailuodda ken narigatdanton a maikkat dayta a bisio. Iti panagtultuloy ti panagsusopda iti adu iti inaldaw, di agbayag makariknada iti rikki ti salun-atda. Addanton marikriknada a saksakitenda. Daytoyto metten ti rason a matayda a naubing.
Sawen pay dagitoy nga agam-amiris iti mapaspasamak iti gimong a ti saan a nasalun-at nga ehemplo wenno modelo iti gimong ket mausar a kas yaabante ti panaglako dagiti agar-aramid ti sigarilio. Saan laengen a dagiti lallaki ti konsentrasion dagitoy no di pay dagiti babbai. Awanen ti limitado nga edad, agtutubo man wenno ubbing.
Iti sabali pay nga anggulo, no sadino ti ayan ti kakapsutan a kampania kontra sigarilio, sadiay met ti kadakkelan a konsentrasion a market dagiti aglaklako ken agar-aramid kadagiti sigarilio. Layusenda ti lugar kadagiti produktoda. Ta saanda met a makalako wenno bassit ti paglakuanda kadagiti lugar a napigsa la unay ti kampania kontra panagsigarilio.
Pudno la unay daytoy ta posible a dagiti tattao wenno agindeg kadayta a lugar ket saanda nga ammo a dakkel a pakaisagmakanda ti panagsigarilio. Wenno awanan ti lugar iti allagaden iti panagaramat wenno programa a mangkita iti pakaisagmakan dagiti umili.
Makuna pay a nagtuglep dagiti agrebbeng a mangipatungpal ken mangmonitor itoy. Iti daytoy a situasion, awan a pulos ti pannakaabak dagiti agar-aramid iti sigarilio ta umuna a kitaenda dagiti lugar a kakapsutan ti kontra-sigarilio. Uray no maingato ti buis dagiti produktoda, saan unay a marikna dagitoy nga agar-aramid ta ammoda ti kinaasino dagiti laklakuanda. Ti makadakes, saandan a pilien ti puntiria ti tagilakoda, ubing man, agtutubo wenno uray asino a makabael a gumatang iti saggaysa, sagdudua wenno sagpapat nga istik a sigarilio.
Dagiti laeng napanglaw a nasion ti pakapasamakan daytoy. Mairaman ditoy ti pagilian.
Iti kaso iti Cordillera, kunaentayo a ditoy ti yan ti kakapsutan a kampania iti panagsigarilio iti sibubukel a pagilian ta ditoy a lugar ti kaaduan ti bilang dagiti agsigsigarilio.#


text:
VIGAN CITY – Ti Nagsangalan Elementary School ti pinili ti Knowledge Channel a maikkan iti bags ken supplies itay nabiit.
Segun ken ni Medina, saan a ti city government ti nagpili iti maikkan iti school bags and supplies no di ti Knowledge Channel agsipud ta nabiktimada iti bagyo ken nasayaat ti panangiwanwan dagiti mangisursuro kadagiti agbasbasa iti panagbuyada iti Knowledge Channel.
Kinuna ni Mayor Eva Marie S. Medina a nangted pay National Book Store iti school bags ken supplies para kadagiti agbasbasa iti nasao a pagadalan.#


text:
Wednesday, July 13, 2016
LGU-CABUGAO, MAKIPAGSELEBRAR ITI NATIONAL DISASTER CONSCIOUSNESS MONTH
Cabugao, Ilocos Sur – Makikaysa ti LGU-Cabugao ti pannakaselebrar ti sangkapagilian a
National Disaster Consciousness Month babaen iti Tema: "Kahandaan at Pagtugon sa Sakuna, Tungkulin ng Bawat Isa".
Nakasagana ita nga agtignay ti puersa ti Municipal Disaster Risk Reduction and Management Council (MDRRMC) ti ili a Cabugao nga idauluan ni Mayor Josh Edward S. Cobangbang, Chairperson ken imatonan ni Engr. Nestor B. Somera no inkaso a dumteng ti kalamidad. Kasta met iti panangisaganada iti Operation Center ken kasapulanda a mausar ditoy Munisipio no kontaken dagiti natudingan a katinnulongda kadagiti calamity prone areas iti Barangay ken Poblasion babaen iti Hot Lines.
Daytoy a panagsagana ket maiturong iti bigla nga isusungad dagiti kalamidad/insidente kas iti bagyo, nakaro a tudtudo, layus, tikag, uram, desgrasia ken kanaigna a didigra iti masungad a bulbulan no adda man.
Bigbigen ni Mayor Josh ti naindaklan nga akem daytoy a sanga ti LGU a mangprebentar ken mangalay-ay kadagiti pagpeggadan ti biag dagiti umili babaen iti sistematiko a panangaksionda no adda mapasamak a kalamidad ken desgrasia iti las-ud ti Munisipalidad.
Gapu itoy, paset ti pannakapatibker daytoy a Konseho iti pannaka-update dagiti mangbukbukel ti Skeletal Force ken pannakainayon dagiti matalek a kameng a mangpapigsa ti grupoda nga agtarabay iti panawen ti kalamidad.
Iti pannakiuman ti Web In-Action itay nabiit, imbatad ni Engr. Nestor B. Somera a malaksid iti panangalertoda kadagiti kakaduada a mangbukel ti MDRRMC iti Munisipio nga agmobilisar/agmonitor iti aw-away agingga iti Poblasion no dumteng ti kalamidad, mangrugi iti bulan ti Hulio ket adda matudingan a dua a kameng ti Cabugao Rescue Team nga ag-duty iti tunggal rabii.
Malaksid itoy, rinugianen da Engr. Somera ti mapan aglektiur kadagiti barangay maipapan iti disaster preparedness ken rescue management tapno maikkan ti pamalpalatpatan dagiti bumarangay kangrunaan dagiti kameng ti BDRRMC a katulonganda iti panawen ti kalamidad.
Dagitoy nga aksion ken inisiatiba ket gubuayen ti nasapa a panagsagana iti panawen ti emerhensia tapno maprotektaran ken maalay-ayan ti epekto dagiti dumteng a kalamidad babaen iti madagdagus a panangtarabay ti Gobierno Munisipal nga idauluan ni Mayor Mayor Josh Edward S. Cobangbang. # (Web In-Action)
National Disaster Consciousness Month babaen iti Tema: "Kahandaan at Pagtugon sa Sakuna, Tungkulin ng Bawat Isa".
Nakasagana ita nga agtignay ti puersa ti Municipal Disaster Risk Reduction and Management Council (MDRRMC) ti ili a Cabugao nga idauluan ni Mayor Josh Edward S. Cobangbang, Chairperson ken imatonan ni Engr. Nestor B. Somera no inkaso a dumteng ti kalamidad. Kasta met iti panangisaganada iti Operation Center ken kasapulanda a mausar ditoy Munisipio no kontaken dagiti natudingan a katinnulongda kadagiti calamity prone areas iti Barangay ken Poblasion babaen iti Hot Lines.
Daytoy a panagsagana ket maiturong iti bigla nga isusungad dagiti kalamidad/insidente kas iti bagyo, nakaro a tudtudo, layus, tikag, uram, desgrasia ken kanaigna a didigra iti masungad a bulbulan no adda man.
Bigbigen ni Mayor Josh ti naindaklan nga akem daytoy a sanga ti LGU a mangprebentar ken mangalay-ay kadagiti pagpeggadan ti biag dagiti umili babaen iti sistematiko a panangaksionda no adda mapasamak a kalamidad ken desgrasia iti las-ud ti Munisipalidad.
Gapu itoy, paset ti pannakapatibker daytoy a Konseho iti pannaka-update dagiti mangbukbukel ti Skeletal Force ken pannakainayon dagiti matalek a kameng a mangpapigsa ti grupoda nga agtarabay iti panawen ti kalamidad.
Iti pannakiuman ti Web In-Action itay nabiit, imbatad ni Engr. Nestor B. Somera a malaksid iti panangalertoda kadagiti kakaduada a mangbukel ti MDRRMC iti Munisipio nga agmobilisar/agmonitor iti aw-away agingga iti Poblasion no dumteng ti kalamidad, mangrugi iti bulan ti Hulio ket adda matudingan a dua a kameng ti Cabugao Rescue Team nga ag-duty iti tunggal rabii.
Malaksid itoy, rinugianen da Engr. Somera ti mapan aglektiur kadagiti barangay maipapan iti disaster preparedness ken rescue management tapno maikkan ti pamalpalatpatan dagiti bumarangay kangrunaan dagiti kameng ti BDRRMC a katulonganda iti panawen ti kalamidad.
Dagitoy nga aksion ken inisiatiba ket gubuayen ti nasapa a panagsagana iti panawen ti emerhensia tapno maprotektaran ken maalay-ayan ti epekto dagiti dumteng a kalamidad babaen iti madagdagus a panangtarabay ti Gobierno Munisipal nga idauluan ni Mayor Mayor Josh Edward S. Cobangbang. # (Web In-Action)
Posted by Bayan ng Cabugao, Ilocos Sur at 8:12 AM
Subscribe to: Post Comments (Atom)


text:
Nailian a Parke dagiti Ubbog ti Fuyot
Ti Nailian a Parke dagiti Ubbog ti Fuyot ket nasalakniban a lugar iti Filipinas a mabirukan kadagiti bakras ti bantay ti Baranggay Santa Victoria idiay Ilagan, Isabela 405 a kilometro iti amianan a daya manipud iti Manila. Ti parke ket aglaon pay iti Santuario ti Ilagan, ket 819 nga ektaria iti kalawa[2] ken gay-atenna ti asideg nga ili ti Tumauini iti Tanap ti Cagayan. Daytoy ket nabangon idi 1938 babaen ti Proklamasion Blng. 327.
Ti parke ket nadayeg a papanan dagiti magmagna, dagiti agkalkalay-at iti bantay, dagiti agkuebkueba ken dagiti agbuybuya iti billit nga um-umay nga agsuksukimat kadagiti dalanna iti bantay, dagiti kueba, dagiti naisalsalumina a pormasion ti bato ken dakkel a kulungan ti billit. Iti kaarruba ti parke ket ti dakdakkel a Masna a Parke ti Akin-amianan a Sierra Madre nga aglaon kadagiti ad-adu pay a biag ti kaatapan. Ti Dissuor ti Pinzal ket sabali pay pagpasiaran ken mangited iti paginanaan dagiti agbisbisita manipud kadagiti adu a masna nga ubbog ti bantay ti parke.
Pagliwliwaan[urnosen | urnosen ti taudan]
Ti Santuario ti Ilagan ket makaited pay kadagiti sumaganad a pagpasiaran dagiti agbisbisita: ti bassit-zoo, parke ti kulibangbang, waig ti masna nga ubbog ken dagiti pagluganan nga ATV. Iti las-ud ti rambakan ti maika-326 a tawen ti pannakapndar nga anibersario ti Ilagan idi napalabas a Mayo 2012, ti gobierno ket nanglukat iti 350-metro a Zipline iti uneg ti parke. Ti Kangrunaan a Kueba ti parke, Kueba Altar ken Kueba Adbentura ket makaited pay kadagiti panagsukimat a panagpasiar dagiti agbisbisita.
Ti Santuario ti Ilagan ket agsingirda ti bayad iti ₱50, ken mairaman amin ti panagusar iti paglanguyan.[3]
Dagiti nagibasaran[urnosen | urnosen ti taudan]
- ^ "Technical Bulletin 2013-01". Departamento ti Enbironmento ken dagiti Masna a Rekurso – Nasalakniban a Luglugar ken Opisina ti Kaatapan. Naala idi 29 Agosto 2013.
- ^ "Rehion 2 – Nasalakniban a Luglugar". Departamento ti Enbironmento ken dagiti Masna a Rekurso – Nasalakniban a Luglugar ken Opisina ti Kaatapan. Naala idi 18 Hunio 2012.
- ^ "Santuario ti Ilagan:Natakuatan a Katutubo". CagayanValley.com. Naala idi 29 Agosto 2013.


text:
Fos-sur-Mer
Ti Fos-sur-Mer ket maysa a komuna tiBouches-du-Rhône a departamento idiay akin-abagatan a Pransia.
Heograpia[urnosen | urnosen ti taudan]
Ti Fos-sur-Mer ket mabirukan idiay 50 km (31 mi) nga amianan a laud ti Marseille, idiay aplaya ti Mediteraneo, ken ti laud ti Étang de Berre. Ti siudad ket adda dagiti 6 km (3.7 mi) a kadaratan nga aplaya.
Klima[urnosen | urnosen ti taudan]
Ti tabla dita baba ket mangipakpakita kadagiti temperatura ken panagtudtudo para iti paset ti panawen ti1971-2000 :
Populasion[urnosen | urnosen ti taudan]
Dagiti nagibasaran[urnosen | urnosen ti taudan]
Dagiti akinruar a silpo[urnosen | urnosen ti taudan]
Midia a mainaig iti Fos-sur-Mer iti Wikimedia Commons


text:
STA. LUCIA, Ilocos Sur – Naimpasnekan a panagserbi babaen ti naimpusuan a panangipatungpal iti pagrebbengan ti kangrunaan a kayat nga iyimplementar ni OIC PI Rolando Battulayan iti kapulisan ti Santa Lucia, Ilocos Sur.
Ni Battulayan ti baro a COP ti kuerpo ti polisia iti daytoy nga ili kas sukat ni PSI Louie Bondoc.
Segun ken ni Battulayan, ti police visibility ti maysa kadagiti isayangkatna tapno maipakitada kadagiti umili a nakasaganada a tumulong no adda agkasapulan iti serbisioda.
Maysa pay nga ipangpangrunana ti pannakaipakat ti checkpoint ken panangmonitor kadagiti balay pagraragsakan tapno malapdan ti riribuk kadagitoy a lugar a parnuayen dagiti nakainom.
Pakainaigan iti insurhensia, kinuna ti opisial a nakikoordinardan iti 50th Infantry Brigade tapno makipartisiparda kadagiti symposium ken track-in nga ipatpatungpal ti militar.
Impalgak ni Battulayan nga itay Oktubre 25, maysa a kameng ti New People’s Army ti simmuko kadakuada.
Mangnamnama ti baro a COP a babaen iti panangipakita ti gobierno iti napintas a serbisio ken programa para iti pagimbagan dagiti umili, adu pay dagiti maallukoyda a kameng ti NPA nga agsubli iti ikub ti gobierno.


text:
VIGAN CITY – Political leader and former Liberal Party stalwart Congressman Eric Singson from the second district of Ilocos Sur joined Davao City Mayor Sarah Duterte’s Hugpong ng Pagbabago Movement in an event held at the Vigan City Convention Center last September 28, 2018. In a bid to solidify its ranks, the local Party BILEG […]
Tag Archives | Politics
Pakasaritaan ti SONA iti Pilipinas
TI State of the Nation Address wenno SONA ket tinawen a panagdiskurso ti Presidente ti Pilipinas iti imatang ti nagtipon a sesion ti Kongreso wenno Senate ken House of Representatives kas mayataday iti 1987 Constitution. Agsarita ti Presidente iti kada maikapat a Lunes ti Hulio sadiay Plenary Hall ti Batasang Pambansa, Batasan Hills, Quezon City. […]
Share:
KOMENTARIO: Dagiti bangen a sanguen ti Truth Commission (Maudi a paset)
Kadagiti asideg iti Malakaniang, narigatda a maawatan no apay a kueskuestionaran dagiti kaaliado ni dati a Presidente Gloria Arroyo ti pannakabukel ti Truth Commission. Ngamin kas nadakamaten iti kallabes nga isyo daytoy a salaysay, bayat ti panagtugaw ni Arroyo, adda met sumagmamano a “truth commission” a binuangayna ket saan met a nakuestionaran dagitoy. Apay nga […]


text:
Nagbalin a nalidem dagiti simmaruno nga aldaw kaniak. Saanen a nagpakita pay ni Rodel. Ni balikas, awan ti nangegko kenkuana. Daytoy ti ad-adda a nangpasaem iti riknak. Apay a dinak maawatan ni Rodel?
Pagyamanak ta adda dagiti pagayamko a nanglinglingay kaniak iti panawen a nmalidlidayak.
“Saan laeng a ni Rodel ti lalaki,” nakuna ni Cecil. “Addanto masarakam a sabali.”
Namrayak laeng ti nagtung-ed. Kaniak a biang, diakto malipatan ni Rodel. Isu ti umuna ken maudi a lalaki iti biagko.
Limmabas ti dua a bulan a diak napupuotan. Mangrugin a mapunas ti sugat iti pusok. Ngem maysa a malem, nagkiriring ti selponko. Nakigtotak idi mangegko ti boses ti immawag. Ni Rodel!
“Kumusta?” kinunana.
“K-kastoy,” medio nagbanarbar ti bosesko. Kunak no mangrugin a malipatak ni Rodel ngem saan gayam. Ita, agsubli manen ti saem. Ay-ayatek pay gayam agingga ita.
“Kunak no maaramidko a lipatenka,” kinuna ni Rodel. “Saanko gayam a maaramid. Sika pay la ti ipitpitik ti pusok.”
Nabayag a diak simmungbat. Ngem nalapunos ti bagik iti ragsak. Ay-ayatennak pay met la gayam ni Rodel!
“Dinak la kadin mapakawan?”
Agkakapsutak a nagtugaw. Ania ti isungbatko?
“Please, sumungbatka,” agpakpakaasi ti timek. “Kayatko nga agsinnublita. Ay-ayatennak kadi met, saan?”
“W-wen, ay-ayatenka pay laeng,” diak napuotan nga insungbat.
“Agyamanak. Umayak sumarungkar inton bigat, mabalin?”
“S-sige, yurayka,” nakunak.
Kasla maitaytayokak idi inrikepko ti selponko. Manen, nagtagimaris ti aglawlawko.
Naklaat da Cecil idi impadamagko ti panagsinnublimi ken ni Rodel. Ngem awan ti tagtagarida. Rinaemda ti rikna ken desisionko.
Ad-adda a pimmuner ni Rodel iti panagkitak idi simmarungkar kaniak. Nasursurok itan ti panangasikasok kenkuana. Kayatko nga awan ti maipilawna iti damona manen nga isasarungkar.
Manipud idin, tunggal Sabado a sumarungkar iti kaserak. Adda latta regalona kaniak.
Ngem no duduakami, adda dagiti gundaway a kellaat lattan nga agkan wenno arakupennak. Agpabus-oyak met. Mamatiak a paset dayta ti panagayan-ayatmi. Ngem no mariknak a medio mayagus ti riknamin, palagipakon ni Rodel.
Maysa nga aldaw, imbaga ni Rodel a dumar-aykami iti selebrasion ti panagkasangay ti maysa a gayyemna.
“Dayta laeng gayam,” nakunak. “Sige, dumar-ayta iti kasangay ti gayyemmo.”
“Ti problema, iti maysa a beach resort ti pakaangayanna. Agmalmalem ti pasken. Adda pay night swimming. Kapilitan nga umiantayo.”
Diak nagtimek. No umiankami, adu ti mabalin a mapasamak iti agpatnag!
(Adda tuloyna)


text:
Tuesday, March 15, 2016
ROUND-ROBIN TI BASKETBALL TOURNAMENT, MAAR-ARAMID
Cabugao, Ilocos Sur – Iti pannaki-amad ti Web In-Action, imbatad dagiti Coaches ken Players a maipatpatungpal ti Elimination Round (6 bracket) babaen iti Round- Robin kadagiti agsasalip a Team manipud kadagiti barangay a nakisalip kadaytoy nga inter-barangay basketball competition a maysa a mangkulminar iti panagpiesta ti ili inton Abril 2016.
Kas iti gagangay, innayon dagiti napagdamagan a naregta dagiti Basketball Cheerers ken Sympathizers nga agnaed kadayta a barangay agraman dagiti Opisiales dagiti barangay-da a mangtartarabay/mangsursurot kadagiti Players-da nga agensayo ken makisalip iti basketball iti Cabugao Cultural and Sports Complex a pakaang-angayan dagiti naka-schedule a Games iti minalem.
Segun iti kaaduan a mapan agbuybuya, imbatadda nga agtultuloy a naurnos ken natalna iti mapaspasamak a salisal gapu iti naipaspasigud a pannakasurot ti sportsmanship ken disiplina iti tunggal Player para iti daytoy a kangrunaan a summer sport. # (Web Situational Report)
Posted by Bayan ng Cabugao, Ilocos Sur at 9:44 AM
Subscribe to: Post Comments (Atom)


text:
Segun ken ni MA Andrada, dagiti sumaganad ti kalikagumanda a mapunduan a mainayon nga aramidenda para kadagiti mannalon ken mangngalap:
Tuesday, February 17, 2015
ACTION PLAN TI DA-LGU ITI SPECIAL PROJECT, NAAMMUAN
Cabugao, Ilocos Sur – Resulta ti napagmitingan ti sibubukel nga Staff & Personnel ti DA-LGU Cabugao nga idauluan ni Municipal Agriculturist Zenaida S. Andrada iti nabukel nga Action Plan iti dadduma pay nga Special Projects a mapanda aramiden ken ipatungpal ti Opisinada para iti Tawen 2015 tapno manayonan pay ti tulongda kadagiti mannalon a kangrunaan a parserbisyuanda.
Segun ken ni MA Andrada, dagiti sumaganad ti kalikagumanda a mapunduan a mainayon nga aramidenda para kadagiti mannalon ken mangngalap:
Segun ken ni MA Andrada, dagiti sumaganad ti kalikagumanda a mapunduan a mainayon nga aramidenda para kadagiti mannalon ken mangngalap:
Maibasar iti Action Plan ti DA-LGU Cabugao, dagitoy a kidkiddawen ti Opisinada iti General Fund ket pakabuklan iti supplies and materials, ramit a kasapulan, repair/rehabilitasion dagiti masapulda a pasilidad, mausar iti panagbaniaga, training ken seminar a pakaayaban dagiti Personnel iti nasao nga Opisina ket mapatta-patta a maigastuan dagitoy iti P250,000 iti makatawen. # (Web In-Action)
Posted by Bayan ng Cabugao, Ilocos Sur at 8:00 AM
Subscribe to: Post Comments (Atom)